Kitsune – Musang Ekor Sembilan Perubah Bentuk Dalam Mitologi Jepun

Kitsune (狐狸精), si semangat musang juga dikenali sebagai Kumiho (구미호) di Korea dan Huli Jing (狐狸精) di Cina. Mereka ini secara asasya merupakan makhluk yang sama namun memiliki sedikit perbezaan menurut tempat masing-masing.

夜の暗闇の中で狐の罠作るのは簡単です

Di tengah kegelapan malam, perangkap sang musang, mudah mengenai mangsanya Dalam ketiga-tiga kebudayaan itu, semangat musang dilihat sebagai suatu makhluk yang jahat. Mereka gemar hidup di celah-celah manusia atas pelbagai sebab yang seringkali berakhir dengan nasib malang bagi individu yang terserempak atau hidup bersama dengannya. Faktor utama yang membuatkan semangat musang ini mencari manusia berkemungkinan adalah kerana mereka mahu menyedut nyawa mereka atau memakan daging mereka di samping merampas kesemua ciri yang dimiliki oleh individu terbabit – memori, pengetahuan dan bahkan bentuk tubuhnya.Semakin berusia seseekor semangat musang itu, semakin bertambah kuasanya. Begitu juga, semakin banyak nyawa manusia yang disedutnya, semakin bertambah kuasanya. Semangat musang dikatakan mampu berubah bentuk menjadi manusia setelah ia meraih kuasa yang cukup dari nyawa-nyawa yang disedut di samping umurnya telah menginjak 500 tahun. Mereka juga dipercayai akan menumbuhkan satu ekor pada setiap 100 tahun. Semangat musang paling tua dicatatkan memiliki 9 ekor yang memaksudkan bahawa ia telah hidup selama 900 tahun.

KITSUNE SEBAGAI KUMIHO DAN HULI JINGDi Korea, Kumiho menggunakan sebiji guli yang dibawa di dalam mulutnya untuk merampas kebijaksanaan daripada manusia – kebiasaannya menerusi ciuman. Dalam kebudayaan ini, semangat musang dipercayai boleh berubah bentuk menjadi manusia seawal usia 100 tahun dan kebiasaannya bentuk manusia yang diambil adalah sebagai seorang gadis. Namun, semangat musang perlu menggunakan tengkorak manusia yang diletakkan di atas kepalanya untuk berubah bentuk. Ia juga dipercayai memakan manusia untuk mengambil bentuk manusia berkenaan.Hal ini tidaklah memaksudkan bahawa semangat musang itu sendiri berjantina betina. Namun, bentuk yang sering diambilnya adalah sebagai gadis jelita yang menawan.

Selain itu, Kumiho juga sering mengambil bentuk sebagai seseorang yang dikenali oleh mangsa dengan tujuan supaya si mangsa lebih mempercayainya sekaligus memudahkan semangat musang untuk menghampirinya. Salah satu ciri untuk mengetahui kalau-kalau seseorang itu sedang berhadapan dengan Kumiho adalah dengan melihat tingkah lakunya yang berbeza dengan individu yang disamarnya – sama ada melalui percakapan mahupun tindakannya memakan makanan yang di luar norma kebiasaan individu sebenar.Malahan, musang jelmaan ini turut berkemungkinan memiliki warna mata yang berbeza atau berbicara dengan lenggok bahasa yang kuno. Tambahan lagi, kita juga boleh melihat ekornya memandangkan ekornya sentiasa wujud, tidak dapat disembunyikan walau Kumiho seupaya mungkin cuba menyelindungkannya dari pandangan si mangsa.

Di Cina, Huli Jing turut gemar mengambil bentuk sebagai seorang gadis yang lazimnya menggoda lelaki-lelaki yang memiliki kuasa. Mereka seringkali menyelinap masuk dalam kehidupan para panglima dan maharaja dengan harapan dapat memanipulasi politik negara dan menebarkan rancangan jahat di dalam istana demi keseronokan peribadi.Dalam legenda-legenda Cina berkenaan semangat musang, Huli Jingkadangkala tampil sebagai suatu watak yang sangat baik dan setia kepada lelaki yang hidup bersamanya. Namun pada waktu yang lain, Huli Jing sering bersikap kejam terhadap mana-mana wanita yang menghuni rumah berkenaan (saudara mahupun dayang). Beliau gemar mengenakan muslihat terhadap mereka dan kemudian menampilkannya seolah-olah hanya satu kejadian kemalangan sahaja. Nasib yang lebih malang andai mangsa kepada Huli Jing ini adalah seorang puteri tiri.Menurut legenda Cina, lelaki yang hidup bersama Huli Jing kebiasaannya dapat mendaki tangga kuasa dengan begitu cepat, meraih kemasyhuran, harta benda yang melimpah ruah dan pemilikan tanah yang luas. Namun, sebaik sahaja Huli Jing selesai mengambil seluruh tenaga yang terhasil dari sifat bermegah-megah si suami dan si suami itu mula menjadi tua dan nyanyuk sekaligus tidak berupaya menghasilkan tenaga yang dimahukan oleh Huli Jing, maka makhluk itu akan beredar begitu sahaja. Beliau akan meninggalkan bekas suaminya itu yang merintih, merana dan berduka cita terhadap pemergian kekasih yang tidak diketahuinya merupakan semangat musang.

Kisah legenda berkenaan semangat musang dari kebudayaan Cina ini juga dapat dilihat menerusi sebuah teks klasik Cina yang petikannya disertakan di bawah – sebuah teks yang menyebut perihal rupa sebenar Huli Jing:有獸焉，其狀如狐而九尾，其音如嬰兒，能食人Terdapat seekor makhluk buas berupa seperti musang berekor sembilan, ia berbunyi seperti bayi dan ia memakan manusiaKITSUNE JEPUNNama semangat musang paling biasa didengar dan masyhur dalam kalangan masyarakat hari ini datangnya dari kebudayaan Jepun – iaitu Kitsune. Di Jepun, Kitsune digambarkan muncul sebagai lelaki mahupun wanita walaupun lebih sering mereka mengambil bentuk wanita. Nama Kitsune berkemungkinan diambil daripada dua buah perkataan berikut:Kitsu – bunyi yang dihasilkan oleh musang, dan ia juga boleh membawa maksud “marilah ke sini”.Tsune – bermaksud “sering” namun boleh juga memiliki maksud lain; ‘Ki’ diertikan sebagai “warna emas” atau “tenaga” bergantung kepada Kanji mana yang diguna-pakai. Sementara ‘Ne’ pula adalah luahan ekspresi positif yang bersifat feminin, seperti “Shiawase-ne!” (saya sangat gembira” atau “Ii-ne!” (Bagus!).Jadi, Kitsune boleh diertikan sebagai “sentiasa berwarna emas” atau “sentiasa bertenaga” bergantung kepada konteks penterjemahannya.Secara peribadi, saya menganggap musang sebagai haiwan yang sangat bertenaga. Maka, pengertian ‘sentiasa bertenaga’ mempunyai signifikasi tersendiri bagi saya. Walau bagaimanapun, terdapat sebuah hikayat masyhur yang memerihalkan bagaimana semangat musang ini meraih namanya. Hikayat tersebut berjudul Nihon Ryouiki atau secara kasarnya bermaksud ‘Kisah-Kisah Hantu Jepun’.

Hikayat tersebut mengisahkan:Suatu ketika dahulu, terdapat seorang lelaki yang sangat-sangat kesepian. Beliau bekerja keras sebagai petani di kebun – siang dan malam bekerja tanpa henti. Lantaran itu, beliau kaya dengan bekalan makanan di samping memiliki rumah sendiri. Namun, beliau tidak mempunyai isteri untuk melengkapkan hidupnya. Telah bertahun-tahun lamanya beliau mencari wanita untuk diperisteri, namun tiada yang sesuai dengannya.Pada suatu hari semasa beliau mahu berangkat ke kebunnya, beliau terserempak dengan seorang gadis jelita. Langsung sahaja beliau jatuh cinta dengan gadis berkenaan. Tidak lama kemudian, beliau pun melamarnya dan menjelaskan tentang harta-benda yang dimilikinya bagi meyakinkan bahawa beliau mampu menjaga gadis itu dengan sebaiknya. Alangkah gembiranya hati lelaki tersebut apabila lamarannya itu diterima oleh si gadis.Pasangan itu pun berkahwin dan mereka hidup bahagia selama beberapa tahun. Kegembiraan mereka dilengkapkan lagi apabila suatu hari, si isteri memaklumkan kepada suaminya bahawa beliau sedang hamil. Lelaki itu berasa amat bahagia dan menjaga isteri serta bakal anaknya dengan begitu baik. Semasa bayinya itu lahir, ternyata anjing peliharaannya turut melahirkan seekor anak anjing.Beliau berharap agar anaknya itu dapat membesar bersama anak anjing itu dan menjadi teman sepermainan yang akrab. Namun, anak anjing itu membesar menjadi seekor anjing yang bersikap ganas terhadap si isteri tanpa sebarang sebab. Keadaan berterusan begitu selama beberapa bulan hinggalah pada suatu hari, anak anjing yang telah besar itu menggigit tangan si gadis. Kerana khuatir tentang keselamatan dirinya, diri si gadis itu pun menghilang – digantikan oleh seekor musang berekor sembilan. Alangkah terkejut dan bingungnya beliau melihat hal ini. Lantas, si isteri, atau kini musang berekor sembilan itu pun melarikan diri dari rumah.Hari demi hari, minggu demi minggu, si isteri tak juga pulang. Keadaan ini membuatkan hati si suami teramat duka cita. Beliau begitu mencintai dan merindui isterinya. Beliau juga tidak peduli walaupun isterinya itu merupakan semangat musang. Sepanjang malam beliau meratapi kehilangan isterinya, memanggil-manggil namanya sambil dengan suara yang serak-serak basah, menyebut, “Kitsu-ne?” (ke marilah atau pulanglah).

Kisah-kisah sebegini sering tercantum dalam sejumlah hikayat yang melibatkan lelaki masyhur yang dilahirkan dengan keupayaan luar biasa seperti Sami Shugendo, En-No-Gyoja dan Sami Onmyōdō, Abe-No-Seime. Masing-masing mendakwa beribukan Kitsune.Walaupun di dalam kisah yang diceritakan di atas semangat musang bersikap baik dan luhur, beliau tetap jua membawa kesedihan kepada lelaki yang dicintainya, terutama apabila beliau memilih untuk lari dan meninggalkan si suami. Dalam versi penceritaan yang lain, lelaki itu kemudiannya meninggal dunia kerana kesepian sambil versi lain lagi menyatakan bahawa beliau keluar mencari isterinya dan tidak pulang-pulang setelah itu.

JENIS-JENIS KITSUNETerdapat tiga jenis Kitsune yang berbeza di Jepun. Setiap satunya mempunyai ciri-ciri istimewa yang membuatkan mereka kelihatan unik.Youko – Ia dianggap sebagai Kitsune walaupun secara peribadi, saya musykil untuk menyenaraikannya sebagai Kitsune memandangkan ia sebenarnya bukanlah semangat musang, sebaliknya syaitan yang mengambil bentuk sebagai musang. Puisi mengenai Huli Jing yang disertakan di atas merincikan bahawa mereka berbunyi seperti baui dan tangisan tersebut berperanan sebagai umpan yang menarik perhatian mangsa yang pastinya mahu menyelamatkan ‘bayi’ tersebut. Nasib mangsa tersebut kemudiannya berakhir dengan dimakan oleh syaitan berkenaan.Myoubo – Ia merupakan jenis semangat musang yang secara spesifik cenderung mengkhidmatkan diri sebagai utusan Dewa Inari O-Kami. Oleh kerana itu, mereka tidak berlaku jahat sebaliknya bersumpah untuk membantu para pemujanya. Musang inilah yang digambarkan sebagai patung yang dapat kita lihat di kuil-kuil dan tempat-tempat suci – patung yang dipakaikan dengan kain lapik berwarna merah.

Nogitsune – Mereka merupakan jenis semangat musang yang boleh berinteraksi hampir secara langsung dengan manusia. Tidak seperti semangat musang di Cina dan Korea, mereka tidak khusus bersifat jahat sebaliknya turut bersifat baik. Berbeza dengan Myoubo, mereka tidak berkhidmat kepada Inari O-Kami dan mereka dianggap ‘liar’. Pun begitu, mereka sama sekali tidak seperti musang sebenar – mereka boleh memilih untuk berbuat sesuka hati mereka dan tidak risau tentang konsep karma. Dalam kesemua cerita berkenaan Kitsune yang dapat kita temui, Nogitsune merupakan jenis yang paling lazim muncul. Memandangkan mereka bersifat ‘liar’ atau ‘bebas’, maka mereka kadangkala gemar mengganggu manusia walaupun dalam keadaan lain mereka turut berkawan dengan manusia.

KAEDAH UNTUK MENDEDAHKAN IDENTITI SEMANGAT MUSANGDi Jepun, identiti Kitsune dapat didedahkan dengan memanfaatkan beberapa cirinya yang tidak boleh disembunyikan. Sama seperti Kumiho, ekor dan telinga Kitsune hampir pada setiap masa dapat dilihat. Kitsune juga seupaya mungkin cuba kekal berada dalam bayang (gelap) agar ciri-cirinya tidak dapat dilihat dengan jelas. Hal ini kerana kulit mereka sangat mulus dan bercahaya memandangkan ia tidak banyak terdedah kepada matahari (bulunya menutup kulit dari disinari matahari).Selain itu, mereka juga sering berbicara dengan gaya yang dianggap terlalu ketinggalan. Hal ini kerana mereka tidak biasa berinteraksi dengan manusia dan kadangkala hanya memunculkan diri sekali dalam ratusan tahun. Justeru, mereka tidak mengetahui penggunaan bahasa terkini yang lebih sesuai. Mereka mungkin bercakap dengan begitu perlahan atau terlalu laju.

Terdapat beberapa perkataan dalam bahasa Jepun yang dipercayai sukar untuk disebutkan oleh Kitsune. Salah satunya adalah Moshi. Disebabkan itu, ramai masyarakat Jepun menyahut ketukan pintu (dan pada zaman moden, menyahut panggilan telefon) dengan ucapan, “Moshi-moshi?” bagi memastikan si pemanggil itu bukan Kitsune.Tambahan lagi, Kitsune dan anjing tidak dapat wujud secara harmoni. Makanya, Kitsune dapat dikenali apabila mereka menampakkan reaksi permusuhan terhadap anjing – seperti mahu membahayakan atau berhajat supaya malapetaka tertimpa pada anjing. Anjing pula sering menyalang dan cuba mengusir Kitsune.Kitsune dikatakan memiliki keupayaan untuk menjadi halimunan. Namun, mereka tidak dapat menyembunyikan bayang-bayang mereka yang akan muncul dalam bentuk musang. Kita juga dapat melihat bentuk sebenar mereka dengan melewati sebuah bilik dengan kepulan asap setanggi. Kepulan asap tersebut akan menampakkan bentuk sebenar mereka dan menakutkan Kitsune. Mereka tidak menyukai bau setanggi.Kitsune juga dapat dilihat bentuk sebenarnya menerusi imej pantulan. Oleh kerana itu, mereka akan menghindarkan diri dari sebarang permukaan yang memantulkan imej seperti cermin, air, pinggan logam yang bersinar, sudu besi dan periuk besi. Jika ada gadis yang enggan menyimpan cermin di dalam biliknya, beliau lazimnya akan disyaki sebagai Kitsune, atau paling tidak, telah dirasuk oleh Kitsune (Kitsunetsuki).Selain itu, terdapat seperkara lagi. Inarizushi merupakan sejenis tofu dan sushi nasi yang digoreng. Hidangan ini mempunyai rasa yang sangat manis. Inarizushi sering dihidangkan sebagai persembahan korban untuk Dewa Inari O-Kami. Dikatakan bahawa Kitsune tidak akan dapat menahan diri dari menjamah sushi ini. Makanya, mereka akan kembali mengubah bentuknya kepada asal demi menikmati makanan yang lazat itu justeru dapat mendedahkan identiti sebenar Kitsune.

Selain itu, Hoshi-no-tama, iaitu sejenis bola yang lebih kurang seperti guli Kumiho dipercayai mengandungi sedikit-sebanyak kuasa Kitsune. Ia berupa sebiji bola bercahaya yang terapung. Bola ini sangat berharga bagi Kitsune. Jika seseorang dapat menemukan dan menyimpan bola tersebut, Kitsune akan serta-merta bersetuju untuk berkhidmat kepada individu berkenaan demi meraihnya semula. Namun, Kitsune juga akan cuba segala ikhtiar untuk mendapatkannya. Sifatnya ini saling tidak tumpah seperti musang-api.

KITSUNETSUKI – RASUKAN SEMANGAT MUSANGHal ini merupakan satu topik yang agak rumit dan panjang, terutama bagi kalangan pengamal Shugendo yang masih mempraktiskan jampi serapah menyeru syaitan. Memadai untuk kita mengetahui bahawa Kitsune jenis ini (Kitsunetsuki) bukanlah Kitsune yang sebenar. Begitu juga dengan hakikat bahawa semangat musang boleh merasuki manusia dan haiwan musang yang sebenar.Apabila merasuki tubuh seseorang, Kitsune sering menghadirkan pelbagai masalah. Pada mulanya, ia bersikap jinak dan tidak berbahaya. Namun lama-kelamaan, mereka akan menjadi jahat. Seluruh ahli keluarga individu yang dirasuk itu akan terjejas, terutamanya dalam soal kewangan angkara rasukan semangat musang ini.

KAEDAH MENGHINDARI SEMANGAT MUSANGCara terbaik untuk menjauhkan semangat musang dari diri seseorang manusia itu adalah dengan menguatkan benteng diri. Semangat musang tidak akan mampu mengambil sesuatu yang tidak diberikan oleh manusia. Mereka bukanlah dewa atau semangat yang begitu berkuasa. Mengabaikan mereka merupakan pertahanan yang terbaik.Jika terdapat orang asing yang tidak jujur; berbicara tentang hujan dan mendung namun dirinya sendiri berdiri di tengah-tengah hari yang cerah, sebaiknya jangan mudah untuk terlalu menaruhkan kepercayaan kepadanya. Begitu juga sekiranya terdapat gadis jelita atau pemuda tampan yang tiba-tiba sahaja berbual dengan anda – keadaan yang begitu mencarik norma kebiasaan. Jika terlihat warna kuning pada mata mereka, atau bayangan ekor, maka sebaiknya berwaspada kerana mereka berkemungkinan adalah Kitsune. Berawas juga jika merasakan diri diekori dan hanya terlihat bayang cahaya tatkala menoleh.Kelebihan utama Kitsune adalah mereka mampu memperdaya manusia dan memasang helah supaya kehidupan individu berkenaan menjadi bermasalah. Mereka datang bagaikan angin kencang dan pergi sebelum mangsanya dapat menyedari keadaan sebenar.

DITERJEMAHKAN DAN DIOLAH DARI:Nisa Ryan. (2 Jun 2019). Beware the Kitsune, The Shapeshifting Fox of Japanese Folklore. Ancient Origins. https://www.ancient-origins.net/myths-legends-asia/kitsune-0012027


Analisis Taktikal 3 Pertempuran Terbesar Rasulullah S.A.W

Dalam sejarah, baginda memang dikenali sebagai seorang insan yang banyak mengetuai banyak pertempuran dalam sejarah. Justeru, bagi saya adalah penting juga untuk kita mengkaji sisi kemanusian Rasulullah itu sendiri, sama penting untuk kita mengkaji tentang sisi keajaiban dan kenabian baginda ketika perang.

Ini adalah penting kerana kita umat akhir zaman perlu tahu bahawa keajaiban tidak mungkin akan mendatangi mereka kecuali dengan izin ALLAH. Maka sisi kemanusiaan Rasulullah perlu juga dipelajari oleh kita, untuk kita menyediakan diri kita dalam perang seperti mana Rasulullah S.A.W. Antaranya ialah Rasulullah tidak turun berjihad semata-mata berdoa kepada ALLAH atau melaungkan ALLAH MAHA BESAR dan selepas itu, mengharapkan keajaiban berlaku.

Sebaliknya, sebelum pertempuran berlaku, Rasulullah sendiri menyediakan taktikal dan strategi perang untuk melawan musuh. Maka mari bersama saya, kita selami sejarah yang maha hebat ini. Perlu diingatkan bahawa dalam artikel ini, kami tidak menceritakan secara terperinci sebaliknya sekadar analisis dan kemudian memaparkan keputusan yang diperolehi daripada analisis itu.

1. Pertempuran Badar 9 (624 Masihi)

Pertempuran ini berlaku ketika 17 Ramadhan 2 Hijrah. Apa yang saya mahu perkatakan tentang pertempuran ini ialah kebijaksanaan Rasulullah. Rasulullah tahu bahawa dalam pertempuran yang berlatarkan padang pasir, yang paling penting ialah sumber air.

Justeru sebelum pertempuran ini bermula, maka Rasulullah memanggil semua para sahabatnya untuk mewujudkan sebuah “war council” memandangkan kemaraan angkatan tentera Musyrikin dari Mekah. Strategi tentera Islam adalah mudah. Menghampiri kumpulan telaga air yang berdekatan yang di Medan Badar.

Ini kerana pertempuran dijangka akan bertempat di kawasan sekitar Madinah, maka nabi tahu bahawa dalam sebuah pertempuran di tengah padang pasir, sesiapa yang menguasai sumber air, maka kemenangan seperti sudah berpihak separuh kepadanya. Maka nabi memilih sebuah telaga air di Badar sebagai tempat tentera Islam berkampung.

Namun para sahabat mencadangkan agar tentera Islam mara lebih atas sedikit, ke sebuah lagi telaga air dalam medan Badar yang lebih strategik kerana kedudukannya lebih dekat dengan tentera Musyrikin.

Rasullulah selaku seorang pemimpin yang hebat, pasti menerima cadangan strategi daripada para sahabatnya yang dilihatnya jauh lebih baik dari cadangan pertama. Maka berangkatlah Rasulullah dan tentera Badar ke telaga yang dimaksudkan. Sampai sahaja di situ, Rasulullah kemudian mencadangkan agar semua telaga air di medan Badar dikambuskan dengan tanah.

Kalau kita analisis rancangan Rasululullah ini ialah sebenarnya untuk mengheret tentera Quraisy menyerang satu-satunya lokasi air di sekitar Madinah yang masih lagi terjaga. Tentera Islam pula walaupun dalam jumlah yang lebih kecil dari tentera Quraisy, tetapi mempunyai kelebihan yang jauh lebih besar daripada kelebihan yang dimiliki oleh Quraisy.

AIR.

Jangan pandang rendah pada kelebihan air dalam medan pertempuran kerana pada zaman terkemudiannya, terbukti bahawa air memang memainkan peranan yang sangat besar. Antara jeneral perang dalam sejarah Islam yang menjadikan air sebagai titik fokus strategi perangnya ialah Salahuddin Al-Ayyubi dalam Pertempuran Hattin di mana tentera Salib dimain-mainkan oleh Salahudin dengan sangat bijak sekali.

Kenapa saya berpendapat bahawa air adalah sumber yang sangat strategik dalam pertempuran di tengah padang pasir? Kerana tanpa air, sebuah penaklukan ke atas sebuah kota adalah kelihatan sangat mustahil kerana tentera tidak akan mampu bertahan lama. Mungkin sebab itu juga, tentera Quraisy hanya mampu bertahan selama tiga jam dalam pertempuran ini sebelum melarikan diri kerana pertahanan ampuh oleh tentera Islam. Tanpa air di tengah padang pasir, sebuah pasukan tentera itu tidak mempunyai masa yang lama atau mereka akan mula mengalami dehidrasi lalu menjadi lemah.

Tentera Quraisy yang jauh dari sumber air di padang pasir, harus menyerang tentera Islam yang sedang berjaga di satu-satunya sumber air. Akhirnya, dengan bantuan ALLAH yang mengirimkan malaikat terbaiknya, serta taktikal genius Rasulullah menyuruh seluruh telaga air dikambus, maka kemenangan pun berpihak kepada tentera Islam. 313 ahli Badar menewaskan lebih 1000 tentera kafir.

2. Pertempuran Uhud (625 Masihi)

Dalam pertempuran ini, tentera Islam mempunyai lebih kurang 700 orang tentera tetapi hanya sekadar 4 orang tentera berkuda. Sebaliknya tentera Quraisy pula membawa lebih kurang 3000 orang tentera, bersama dengan 200 unit tentera berkuda.

Seperti mana yang kita tahu, untuk pertempuran ini, ia berlaku adalah atas niat balas dendam yang mahu dilunaskan oleh Abu Sufyan ke atas tentera Islam yang berjaya membunuh banyak tokoh penting Quraisy di dalam Pertempuran Badar.

Lalu seperti mana yang diberitahu di atas, Abu Sufyan pun membawa lebih kurang 3000 askar Quraisy, bersama dengan beberapa orang jeneral perang seperti Khalid Al-Walid yang memimpin unit berkuda tentera Quraisy.

Dalam pertempuran ini, apa yang cuba dilakukan oleh Abu Sufyan dalam pertempuran adalah menempatkan taktik ‘double enveleopment’ di mana, Abu Sufyan cuba menguatkan bahagian sayap kanan dan kiri daripada bahagian tengah askar Quraisy. Apa yang cuba dilakukan oleh Abu Sufyan ialah memastikan bahawa tentera Islam akan terus masuk ke bahagian tengah barisan askar Quraisy sambil bahagian sayap kiri dan kanan Mekah masib bertahan.

Konon-kononnya nanti bahagian tengah tentera Quraisy akan berundur ke belakang lalu terus memasuki ruang kosong yang ditinggalkan di tengah, tetapi di kiri dan kanan tentera berkuda masih kukuh bertahan. Tentera Islam akan memasuki ruang kosong yang ditinggalkan di bahagian tengah tentera Quraisy ini. Ini secara tak langsung membuatkan tentera Islam akan terkepung di kiri dan kanan mereka. Lalu tentera berkuda yang memang jauh lebih kukuh daripada tentera pejalan kaki umat Islam akan terus membantai tentera umat Islam di kiri dan kanan.

Dan Rasulullah S.A.W selaku seorang taktikal genius perang yang sangat menakjubkan telah menyediakan pelan tersendiri untuk menentang taktik “double envelopment” yang di bawa oleh Abu Sufyan. Selaku pasukan yang bertahan, maka kelebihan memilih geografi medan tempur dimanfaatkan sehabis baik oleh Rasulullah.

Lalu baginda memilih kawasan di lembah Bukit Uhud. Kelebihan kawasan lembah Uhud ini ialah terdapat dua buah bukit yang mengapit kawasan kiri dan kanan tentera Islam. Dan baginda sendiri telah meletakkan pasukan askar pemanah di salah satu puncak bukit itu untuk neutralkan habis kelebihan askar berkuda yang dimiliki oleh tentera Quraisy.

Taktikal baginda ini membuatkan taktikal “double enveleopment” yang cuba digunakan oleh pasukan tentera Quraisy berhasil dengan kegagalan. Sebab itu baginda menyatakan kepada pasukan pemanah itu untuk kekal di posisi mereka meski apa sahaja berlaku, sama ada tentera Islam sedang menempah kegagalan dan kemenangan.

Dan malangnya, mereka turun dari puncak bukit dan… Khalid Al-Walid yang melihat bahawa senjata utama taktikal perang Rasulullah kini sudah tiada di tempatnya, terus memimpin unit berkuda yang sebelum ini dineutralkan oleh pasukan pemanah itu.

Akibatnya… kekalahan terus menyapa pasukan tentera Islam! Tetapi apa yang saya nak sampaikan dalam analisis taktikal perang kali ini, betapa Rasullulah begitu bijak menyimpan pelan untuk menafikan terus taktikal perang terkenal yang bernama “double envelopment” itu. Tidak hairanlah kalau baginda adalah tokoh paling berpengaruh dalam sejarah dunia. Baginda seorang politikus, jeneral perang, ayah, tokoh spiritual, cendekiawan dan suami yang hebat!

3. Pertempuran Khandaq (627 Masihi)

Dalam sejarah peperangan orang Arab, pengepungan adalah sangat jarang berlaku kerana sebelum ini, pertempuran biasanya berlaku dalam skala yang lebih kecil. Namun, memandangkan ajaran Islam yang dibawakan oleh Rasulullah semakin diterima oleh seluruh umat Islam.

Dalam Pertempuran Khandaq jugak, dapat dilihat bagaimana buat pertama kalinya, strategi yang sangat terkenal di dunia parsi dipakai oleh tentera Islam berkat cadangan Salman Al-Farisi dan ketoleransian Rasulullah mendengarkan cadangan sahabatnya.

Salman mencadangkan agar dibinakan sebuah parit mengelilingi Kota Madinah demi mempertahankan kota itu daripada serangan gabungan tentera Ahzab yang berjumlah 10 ribu banyaknya melibatkan orang Quraisy dan juga puak-puak arab di sekitar Jazirah Arab. Tentera Islam pula ketika itu memiliki ketumbukan askar sebanyak 3 ribu orang.

Dalam sejarah Parsi, taktikal ini memang selalu diguna pakai. Tetapi ia sangat asing dalam sejarah peperangan orang Arab. Sebab itu ketika Abu Sufyan sampai sahaja ke kota Madinah untuk melakukan pengepungan sekaligus menggerakkan penaklukan ke atas Madinah, terkejut apabila melihatkan parit yang digali di sekeliling kota Madinah.

Pertahanan umat Islam di dalam parit itu sangatlah ampuh apabila selama 27 hari usaha untuk menakluk parit tersebut mengalami kegagalan. Setiap kali tentera Quraisy cuba untuk melintasi parit itu, mereka akan dihadiahkan dengan hujanan panah dan batu dari tentera Islam.

Parit digali di bahagian utara sahaja memandangkan timur dan barat serta selatan Madinah dipenuhi oleh bukit bakau dan juga kawasan berpokok yang menyusahkan penggerakkan bala berkuda Mekah. Dalam masa yang sama, segala hasil tuaian umat Islam diambil lebih awal bagi memastikan tentera musyrikin kebuluran dan hanya bergantung pada kelengkapan makanan yang dibawa dari Mekah.

Dalam masa yang sama, Rasulullah turut merancang pelan alternatif sekiranya pertahanan berbentuk parit itu berjaya ditembusi oleh tentera musyirkin apabila memilih sebuah bukit bernama Sala sebagai kem utama tentera Islam dan tempat mengatur serangan kembali sekiranya parit tersebut berjaya ditembusi. Memandangkan kedudukan bukit tersebut itu sangat strategik, maka sekali lagi kebijaksanaan Rasulullah terbukti.

Namun, pengkhianatan yang dibuat oleh Bani Quraizah yang tiba-tiba berpaling tadah pada gabungan tentera Ahzab tersebut merisaukan Rasulullah. Ini juga menjatuhkan semangat tentera Islam. Namun, seorang tokoh ternama dari tentera Ahzab yang menyerang Madinah dikatakan memeluk Islam secara rahsia kemudian ditagih kudratnya oleh Rasulullah.

Kata Sun Tzu dalam buku perangnya The Art Of War:

“The supreme art of war is to subdue the enemy without fighting.”

Itulah yang dilakukan oleh Rasulullah. Baginda memecahkan kesatuan tentera Ahzab hanya dengan senjata rumor sahaja, yang diakui merupakan sangat penting dalam membicarakan tentang peperangan. Tidak perlu berlawan, tidak perlu menumpahkan darah, jeneral perang yang hebat mampu menundukkan lawan tanpa berlawan.

Rasulullah telah mengarahkan Nuaim memporak-perandakan gabungan Bani Quraizah dan juga tentera Ahzab. Nuaim telah pergi ke Bani Quraizah lalu menyebarkan khabar angin bahawa sekiranya pengepungan itu gagal, maka tentera Ahzab tidak akan membantu langsung Bani Quraizah sekiranya diapa-apakan oleh tentera Islam. Lalu Nuaim mencadangkan agar diambil beberapa orang ternama dari tentera Ahzab lalu dijadikan tawanan demi menjamin keselamatan Bani Quraizah.

Lalu sampai kepada tentera Ahzab, Nuaim menyebarkan khabar berita yang lain pula. Kononnya Bani Quraizah telah berpaling tadah dan kembali berpakat dengan Rasulullah. Nanti Bani Quraizah akan berpura-pura meminta tawanan dari tentera Ahzab, dan meminta tawanan perang daripada mereka, sebaliknya nanti akan serahkan kepada tentera Islam.

Lalu persengketaan berlaku antara gabungan tentera Ahzab dan puak Yahudi Bani Quraizah ini. Ketika Ikrimah dihantar kepada mereka untuk menuntut janji menyerang tentera Islam bersama, Bani Quraizah pula meminta beberapa orang tawanan daripada tentera Ahzab.

Namun mengenangkan kembali khabar angin yang disebarkan oleh Nuaim, maka tentera Ahzab menolak permintaan Bani Quraizah. Bani Quraizah pula menyangka bahawa tentera Ahzab telah mengkhianati perjanjian mereka. Lalu pakatan antara mereka berpecah.

Berpalingnya Bani Quraizah daripada tentera Ahzab telah menimbulkan perpecahan di kalangan tentera Ahzab sendiri. Kebanyakan puak-puak arab yang bergabung bukanlah menyerang Islam dengan niat membenci Islam tetapi djanjikan dengan harta rampasan perang. Namun strategi pengepungan yang dilakukan ke atas Madinah ini agak asing bagi mereka. Mereka tidak sabar dan strategi pengepungan ini memerlukan masa lama dan kesabaran. Lalu mereka pula yang berpecah.

Apa yang dilakukan oleh Rasulullah dan Nuaim ini sangatlah berkesan. Akibat dari perpecahan, akhirnya tentera Ahzab pun menyerah dan memilih untuk kembali ke tempat masing-masing. Maka sekali lagi Madinah berjaya dipertahankan.

Kesimpulan

Rasulullah membuktikan kepada kita bahawa perang bukan sahaja melibatkan semangat semata-mata. Doa dan tawakkal kepada yang maha esa harus diiringi oleh usaha. Antara usaha yang dibawakan oleh Rasulullah ialah taktikal-taktikal perang yang sangat genius yang seperti mana dipaparkan dalam artikel ini.


Bidan Jepun Yang Membμnμh Lebih 100 Bayi

Jepun pada 1940an memang mende.rita. Mereka te.was dalam Pe.rang Dunia Kedua. Lebih tiga juta rakyatnya kehilangan nyawa. Ekonomi melemah. Dua bandar besar juga mus.nah. Ikut mus.nah adalah laluan-laluan gerabak. Sebagai akibat, agihan makanan jadi terjejas. Kebu.luran pun makin meluas.

Dianggarkan, daripada 1.74 juta kema.tian ten.tera sepanjang 1941-1945, sejuta daripadanya adalah akibat kebu.luran. Ini baru kor.ban dalam kalangan ten.tera. Belum lagi angka dari rakyat biasa. Sebab itu, pada tempoh tersebut, ramai bayi baru lahir dibiarkan mening.gal tanpa dibesarkan. Paling lazim, mereka ditinggalkan sahaja di hospital sejurus dilahirkan.

Dalam banyak-banyak kes yang timbul, ada satu nama yang muncul. Itulah dia, Miyuki Ishikawa – seorang bidan pakar. Miyuki dilahirkan di bandar Kinitomi pada 1897. Menurut satu sumber, masa mudanya tidak begitu menyenangkan. Dia selalu kebu.luran. Dia juga kerap menjadi bahan bela.sa.han. Ini lantas diambil sebagai alasan mengapa Miyuki di usia dewasa menjadi begitu kurang belas kasihan, sehingga sanggup melakukan ratusan pembu.nuhan.

Namun, dalam perkara ini sebenarnya ada sedikit keraguan – atau mungkin persoalan. Yakni, apakah dia kebu.luran kerana kemiskinan atau itu juga satu bentuk pende.raan (dia sengaja tidak diberi makan)? Kalau kerana kemiskinan, ia sedikit menghairankan.

Sebab, Miyuki berpeluang menghabiskan pengajian dalam jurusan perbidanan di Universiti Tokyo. Untuk warga Jepun – khususnya wanita – sebelum tahun 1945, hanya golongan berada sahaja mampu memperoleh hal demikian. Justeru, ini secara tidak langsung mengisyaratkan yang Miyuki datang dari keluarga yang berkemampuan.

Kalau sebab pende.raan, ia memang masuk akal. Lihat sahaja perkahwinan Miyuki. Ia adalah aturan keluarga. Dia dipasangkan dengan seorang duda anak satu yang bekerja sebagai anggota Kempeitai. Tambahan, perkahwinan mereka berdua tidak dikurniakan zuriat. Ia gara-gara Miyuki pernah melakukan histerektomi. Yakni, pembedahan membuang rahim – satu perkara yang menuding kepada kesan pende.raan.

Apapun halnya, usai menamatkan pengajian, Miyuki tidak duduk diam di rumah. Dia mendapat kerja sebagai bidan di Kotobuki San’in (Hospital Bersalin Kotobuki). Beberapa tempoh kemudian, dia mendaki jawatan sebagai ketua pengarah. Saat inilah namanya diingati sejarah.

Sepanjang 1940an, jumlah kelahiran yang dikendalikannya memang ramai. Namun, Hospital Kotobuki bukanlah rumah kebajikan. Tanpa biaya dan dana yang mencukupi, keperluan anak-anak ini memang tidak dapat dipenuhi. Kebanyakan ibu bapa pula bersikap lepas tangan. Sejurus sahaja beranak, bayi tadi ditinggalkan. Semua gara-gara kemiskinan. Lantas, Miyuki pun umpama diperkudakan.

Kalau ikut tindakan normal, situasi sebegitu biasanya diketengahkan dan dihebahkan. Lebih-lebih lagi, jika yang menghadapinya adalah individu berpengaruh seperti Miyuki. Bukan sedikit pertubuhan yang disertai dan diwakilinya. Dengan bantuan ramai, dana yang diperlukan mungkin boleh didapatkan.

Tetapi, Miyuki memilih jalan lain. Kekangan kewangan mengubahnya menjadi syai.tan (memang dia digelar demon midwife). Dalam banyak-banyak pilihan, Miyuki memutuskan untuk membiarkan bayi-bayi di hospitalnya kelaparan dan tidak diuruskan – sampailah mening.gal. Bagi Miyuki, itu lebih baik berbanding membenarkan mereka membesar dalam dunia yang penuh kemiskinan dan keseng.saraan.

Idea ini turut disuntik kepada ibu bapa yang menggunakan khidmatnya. Yakni, lebih baik bayar padanya sedikit (konon sebagai biaya penjagaan) berbanding menanggung beban berpanjangan (belanja membesarkan anak tadi hingga dewasa). Itu kan jauh lebih murah, kata Miyuki dan suaminya.

Justeru dengan cara itu, Miyuki mengutip serba-sedikit keuntungan bagi membina kekayaan. Kegiatannya itu turut melibatkan seorang lagi doktor lain, bernama Shiro Nakayama. Dengan bantuan Shiro, Miyuki dapat mengeluarkan sijil kema.tian palsu. Ini penting bagi mengaburi pihak berkuasa dan menyembunyikan kegiatan celakanya.

Namun, sepandai-pandai tupai melompat akhirnya tersembam ke tanah jua. Tanggal 12 Januari 1948, pekung Miyuki dibuka. Segalanya bermula apabila dua orang pegawai polis dari Balai Polis Waseda menjumpai jasad lima bayi yang tertanam di tempat sama. Kecurigaan bertambah apabila hasil bedah siasat mendapati kelima-lima mereka mening.gal dunia bukan atas sebab alami. Yakni, ada yang mendalangi.

Belum pun beberapa hari, jumpaan baru dibuat lagi. Kali ini, polis menemukan jasad 40 orang bayi di rumah Miyuki dan 30 yang lain di perkarangan sebuah kuil. Kesemuanya berkongsi punca kema.tian yang sama dengan lima bayi pertama. Lantas pada 15 haribulan, Miyuki dan dua rakan subahatnya diber.kas. Sepanjang tempoh mereka disoal siasat dan dibicarakan, polis menemukan sejumlah 103-169 ma.yat bayi – semuanya dikaitkan sebagai mang.sa Miyuki.

Ketika dibicarakan, Miyuki membela diri dengan menyalahkan ibu bapa mangsa. Katanya, mereka lebih bersalah kerana meninggalkan bayi yang dilahirkan. Tambahan, undang-undang Jepun ketika itu memang kurang memperuntukkan perlindungan buat bayi. Ini justeru diambil kesempatan oleh Miyuki dan peguamnya.

Sokongan massa juga berpihak kepadanya. Tidak jelas mengapa. Tapi, ini tidak menghairankan. Sebab sepanjang kegiatannya, Miyuki bukanlah sepenuhnya bersendirian. Selain dua rakan subahat, dia juga ada kakitangan. Malangnya, tidak seorang pun kakitangan ini membuat laporan. Mereka sekadar mendiamkan atau meletak jawatan.

Kesudahannya, dengan segala keadaan memihak Miyuki, dia hanya dijatuhi hukuman pen.jara lapan tahun. Dua rakan subahatnya pula – suami dan Shiro – dipen.jara empat tahun. Namun, rayuan mereka diluluskan. Tempoh pemen.jaraan dikurangkan menjadi empat tahun dan dua tahun. Memang sama sekali tidak masuk akal bagi jena.yah yang sedemikain fatal.

Selepas dibebaskan, Miyuki hilang tanpa bekas. Namun sehingga hari ini, kesan jenayahnya masih dirasai. Ia mendorong kerajaan untuk meminda akta yang membenarkan kandungan digu.gurkan. Sebelum itu, ia diharamkan. Sebab itu, kes pengabaian anak seperti dalam kisah Miyuki ini berlaku.

Namun pada 13 Julai 1948 – hampir enam bulan selepas Miyuki ditangkap – Akta Perlindungan Ibu digubal sekali gus membolehkan penggu.guran kandungan atas sebab kewangan dilakukan, bermula tahun 1949.

RUJUKAN:

Harrington, Luke T. (2021, 28 April). Detail You Should Know About Serial (ditapiskan) Miyuki Ishikawa. Grunge.

Giacomazzo, Bernadette. (2021, 29 September). The Disturbing Story of the Demon Midwife Who (ditapiskan) 1940s Tokyo. All That Interesting.

Kageyama, Ben. (2020, 31 December). Why Miyuki (ditapiskan) a Hundred Infants. History of Yesterday.


Selamat Datang ke E3 2018!

Electronic Entertainment Expo ataupun E3 secara ringkas, merupakan ekspo permainan video yang mengumpulkan pemain-pemain industri, pihak media dan juga peminat permainan video di dalam satu acara berprestij. Dengan kehadiran mencecah puluhan ribu saban tahun, dan persembahan-persembahan dan pendedahan permainan-permainan video yang sangat dinanti-nantikan oleh peminat dan gamers di seluruh dunia, E3 merupakan acara terbesar dalam industri permainan video. Ekspo yang dianjurkan secara tahunan ini berjaya menarik sekurang-kurangnya 60,000 orang pengunjung setiap tahun. Di ekspo inilah permainan video yang baharu dipertotonkan kepada orang awam dan pihak media buat pertama kalinya. Tidak kurang juga dengan perlancaran-perlancaran konsol terbaharu yang mewarnai dan menggerakkan industri turut diadakan di ekspo ini. Sepanjang 24 tahun tempoh penganjuran ekspo ini, ianya telah melalui pelbagai peristiwa menarik dan perubahan ke arah membentuk acara yang menjadi titik tolak revolusi dalam industri permainan video.

Untuk lebih memahami bagaimana E3 bermula, eloklah kita menjejakkan kaki ke tahun 1985, 2 tahun selepas kejatuhan industri permainan video. Pada tahun itu, Nintendo baru sahaja melancarkan konsol pertama mereka (Nintendo Entertainment System) ke pasaran Amerika Syarikat yang dilancarkan sewaktu CES (Consumer Electronic Show) sedang berlansung. Ya, ketika itu kebanyakan pemain industri mempamerkan permainan video dan juga konsol-konsol keluaran mereka di CES. Terpaksalah mereka berkongsi ruang pameran dengan peralatan elektronik yang lain seperti televisyen, dan radio. Pun begitu, pameran-pameran dari syarikat permainan video selalu menjadi perhatian pengunjung dan terutama sekali pihak media.

Segalanya berubah pada awal 1990-an, apabila industri elektronik semakin pesat berkembang. Pada ketika itu, permainan video bukanlah lagi perhatian utama pengunjung. Fokus dan perhatian mula diberikan kepada telefon bimit dan juga perkakasan multimedia seperti pemain CD dan juga komputer riba. Ini menyebabkan syarikat-syarikat permainan video mula diketepikan. Malah layanan yang diterima oleh pemain industri ketika itu oleh penganjur CES sendiri amatlah teruk. Syarikat-syarikat permainan video tidak diletakkan di dalam ruang pameran di dalam dewan, sebaliknya diletakkan di kemah-kemah di luar berdepan dengan hujan dan panas. Melihatkan industri permainan video yang juga turut pesat berkembang pada ketika, membuatkan banyak syarikat-syarikat permainan video sedar yang industri mereka lebih hebat dari penghinaan yang dibuat oleh penganjur CES. Oleh kerana itulah, banyak syarikat-syarikat seperti Sega mula menarik diri daripada CES.

Pada tahun 1994, akibat dari tekanan yang dikenakan oleh pihak kongres dan juga kerajaan Amerika Syarikat, IDSA (Interactive Digital Software Association) ditubuhkan bagi memberi solusi terhadap kecaman kerajaan ekoran imej dan visual keganasan yang dipamerkan secara meluas di dalam permainan video pada ketika itu. Sistem rating ESRB (Entertainment Software Rating Board) merupakan antara hasil penyelesaian IDSA. Mendengarkan keluhan syarikat-syarikat permainan video tentang layanan penganjur CES, IDSA cuba berunding dengan pihak penganjur, tapi gagal. Ketika itu, Pat Farrell, yang merupakan pencipta majalah GamePro mencetuskan idea untuk menganjurkan ekspo yang khusus untuk industri permainan video. Cadangan Farrell dibawa kepada IDSA dan hasil perbincangan mereka, membawa kepada penubuhan E3.

E3 yang pertama diadakan pada musim panas tahun 1995 di Los Angeles, California. Pada mulanya pihak penganjur (termsuklah Farrell dan IDSA) kurang yakin yang E3 akan mendapat sambutan. Namun begitu, belumpun E3 membuka tirai, kesemua ruang pameran telahpun habis ditempah. Tahun itu menyaksikan kedatangan sehingga 40,000 orang termsuklah pihak media. Perlancaran bersejarah Playstation juga dilakukan ketika E3 kali pertama ini. Selepas sekali sahaja penganjuran, E3 telahpun diangkat sebagai acara terbesar dalam industri permainan video.

Selepas itu E3 terus dianjurkan tahun demi tahun. Pernah bertukar lokasi sekejap ke Atlanta,Georgia dari tahun 1997 hinggalah 1998. Tetapi selepas daripada itu, Los Angeles kekal menjadi lokasi rasmi bagi E3. E3 juga pernah dikecilkan skopnya atas sebab-sebab kewangan pada tahun 2007, tapi kembali dianjurkan secara besar-besaran pada tahun berikutnya. Sejak tahun 2015, E3 mula dibuka kepada orang awam secara terhad. Tiket untuk menghadiri E3 dijual kepada peminat dan gamers sedunia menyaksikan kedatangan ke E3 melonjak sehingga mencecah 70,000 orang pada satu-satu masa. Pada tahun ini, E3 akan dianjurkan pada 13 Jun di Los Angeles.

E3 2018

E3 kali ini bakal menyaksikan gergasi-gergasi industri permainan video bersaing diantara satu sama lain mempersembahkan permainan video masing-masing. Dalam beberapa minggu yang lepas, pihak media telahpun memberi ramalan mereka tentang apa yang bakal dipersembahkan ketika E3 kali ini. Antaranya…

Sony

Sony dijangka tidak mengumumkan sebarang konsol ataupun perkakasan yang baru untuk E3 kali ini. Playstation 4 Pro yang baru sahaja mereka lancarkan 2 tahun yang lalu sudah cukup untuk kekal relevan buat masa sekarang. Playstation 5 pun masih lagi di awal pembangunan. Jadi keseluruhan persembahan Sony mungkin tertumpu kepada permainan video eksklusif untuk konsol mereka Playstation. Antara permainan video yang menjadi perhatian adalah The Last of Us Part 2 (sekuel kepada permainan video terbaik 2013), Spider-Man dan Death Stranding yang dibangunkan oleh Hideo Kojima.

Microsoft

Seperti juga Sony, Microsoft juga lihatnya tidak bercadang untuk melancarkan sebarang konsol ataupun perkakasan yang baharu. Xbox One X baru sahaja dilancarkan tahun lepas dan dengan jualan yang kurang memberansangkan adalah lebih elok untuk Microsoft mempromosikan sahaja konsol yang sedia ada. Jadi Microsoft juga mungkin lebih memberi tumpuan kepada permainan-permainan video eksklusif mereka. Mungkin Halo 6 yang dibangunkan oleh 343 bakal menjadi pertaruhan utama mereka. Selain daripada Halo, mungkin E3 kali ini juga bakal menyaksikan Gears of War 5 dan juga Fable yang di-reboot.

Nintendo

Nintendo dijangka akan memberi perhatian mempromosikan konsol mereka Nintendo Switch. Mungkin banyak permainan video diluar sana yang akan dilancarkan untuk Switch. Tahun ini juga Nintendo dijangka memberi fokus pada francais permainan video melee mereka, Super Smash Bros yang akan dilancarkan kepada platform Switch. Ada juga ura-ura yang mengatakan Nintendo bakal melancarkan iterasi terbaru francais popular mereka, Metroid Prime 4. Apa-apapun sama-samalah kita nantikan persembahan Nintendo di E3 nanti.

EA

EA mengambil pendekatan berbeza dengan syarikat-syarikat yang lain apabila menganjurkan sidang media mereka di luar dari kerangka E3. Pun begitu ia masih di dalam lingkup perjalanan acara tersebut. EA bakal mengumumkan iterais terbaru francais sukan mereka yang popular (EA Sport) termasuklah FIFA 2019, Madden 2019, NHL 2019 dan banyak lagi.Selain daripada itu EA juga bakal mempersembahkan Battlefield V kepada peminat di E3. Anthem yang dibangunkan oleh Bioware juga bakal membuat kemunculan sulung mereka di E3 kali ini.

Ubisoft

Sebagai penerbit dan pembangun francais Assassin’s Creed yang popular, sudah tentulah E3 kali ini bakal menyaksikan Ubisoft mengumumkan Assassin’s Creed yang terbaharu. Diberi nama sebagai Assassin’s Creed Odyssey, iterasi kali ini akan membawa gamers ke zaman Greece purba. Selain daripada itu Ubisoft juga bakal memberi perhatian kepada francais seperti Tom Clancy’s Splinter Cell dan juga Beyond Good and Evil 2.

Bethesda

Tiada pengumuman yang besar boleh dijangkakan dari Bethesda kali ini. Namun begitu, beberapa hari yang lepas, Bethesda baru sahaja mengumumkan Fallout 76. Selain daripada itu Rage 2 juga bakal dilancarkan di E3 kali ini.

E3 kali ni dijangkakan akan membawa sehingga 70,000-80,000 orang pengunjung. Apa yang pasti segala pengumuman dan persembahan pada E3 kali ni bakal mewarnai dunia industri permainan video bagi tahun yang mendatang.

Rujukan:

Boyle,Emma, Lincoln, Dom (Jun, 2018), “E3 2018: all the latest news and rumors from this year’s big gaming show” TechRadar


Empayar Tibet: Lawan Setanding Empayar China

Walaupun mempunyai signifikasi sejarah dan kaya dengan pelbagai warisan budaya, Tibet merupakan salah sebuah rantau yang seringkali dipandang sepi dalam lingkungan sejarah moden. Suatu ketika dahulu, rantau tersebut unggul dengan sebuah empayar merdeka yang menaungi wilayah yang cukup besar – diperintah oleh raja-raja yang cekap dan dilindungi oleh kekuatan ten-tera yang ampuh.

Pada hari ini, rantau bersejarah Tibet merangkumi berapa buah negara seperti India, China, Bhutan, dan Nepal. Dataran Tingginya berkeluasan 1,000 km dari utara ke selatan dan 2,500 km dari timur ke barat, sekali gus menjadikannya dataran tinggi paling besar di dunia. Tambahan, ia diapit oleh dua sempadan semula jadi; iaitu Gurun Taklamakan di utara dan Banjaran Himalaya di selatan. Nama Tibet mungkin paling sinonim dengan Gunung Everest yang berketinggian 8,848.86 m, sekali gus meraihkannya julukan ‘Bumbung Dunia’.

Rupa bumi di rantau Tibet agak kasar dan sebahagian kawasannya tidak sesuai untuk dibangunkan petempatan. Bagaimanapun, keadaan sedemikian sama sekali tidak menghalang rantau Tibet untuk menjadi kampung halaman bagi pelbagai kumpulan etnik. Kebanyakan mereka adalah penternak-nomad yang meneruskan tradisi-tradisi lama.

Waktu berganti waktu. Lalu, sebuah kebudayaan Tibet yang unik pun perlahan-lahan terbentuk. Kesatuan identiti sebegini kemudian mendorong kepada kemunculan Empayar Tibet. Secara kasar, empayar tersebut wujud pada tahun 618 hingga 824 Masehi. Tempoh perdananya pula dikecapi sekitar 780an.

NAMRI SONGTSEN MELETAKKAN BATU ASAS PENUBUHAN EMPAYAR TIBET

Mengulangi skrip yang hampir serupa dengan kebanyakan empayar di dunia, pembentukan Empayar Tibet bermula dengan pemberon-takan. Kesemuanya bertitik-tolak di Istana Taktsé. Menurut Hikayat Tibet Lama, kisah pembentukan Empayar Tibet dirintis oleh seorang raja bernama Tagbu Nyazig yang menen-tang dan menundukkan pemerintahan Gudri Zongpoje. Gudri dipercayai sebagai raja Tibet dan vassal kepada Empayar Zhangzhung.

Walaupun kandungan Hikayat Tibet Lama bercampur-baur antara fakta dan legenda, sejarahwan menyimpulkan bahawa kekacauan politik sememangnya berlaku di Tibet pada waktu itu. Sebagaimana biasa dalam suasana huru-hara, yang menang jadi arang dan yang kalah jadi abu. Yang duduk di tepi pula, pantas menyambar tali kendali – mengisi kekosongan kerusi politik tertinggi.

Individu yang tampil mere-but kesempatan ini dikenali sebagai Namri Songtsen. Bersama dokongan penuh dari seluruh klan beliau, Namri Songtsen berjaya melebarkan pengaruh dan kekuasaannya, terutama di bandar Lhasa moden. Namun, roda takdir terus berputar. Sejarah mencatatkan bahawa beliau tewas di tangan pembu-nuh sekitar tahun 618 M.

Pembu-nuhan tersebut secara tidak langsung mencerminkan suasana politik yang membelenggu Tibet ketika itu – pergelutan kuasa, pere-butan takhta, dan pemban-taian kerabat diraja. Bagaimanapun, batu asas yang diletakkan oleh Namri Songtsen cukup teguh dan kukuh. Wilayah yang ditinggalkannya terus bertahan dan seiring peredaran waktu, ia berkembang mapan menjadi sebuah empayar.

Sebelum pergi ke negeri abadi, Namri Songtsen sendiri sempat menempah kerusinya sebagai pemain utama dalam panggung sejarah menerusi pengutusan dua rombongan delegasi ke istana Dinasti Sui pada tahun 608 dan 609 Masehi. Secara efektif, pemerintahannya diiktiraf dan monarkinya kini menjadi pemerintah yang absah.

SONGTSEN GAMPO – MENGASASKAN EMPAYAR TIBET PADA USIA 13 TAHUN

Mu-suh Namri Songtsen mungkin berhasil meragut nyawanya, namun tidak legasinya. Putera beliau yang bernama Songtsen Gampo serta-merta memadamkan cubaan meram-pas kuasa. Menurut catatan-catatan lama, Songtsen Gampo baru sahaja menginjak usia 13 tahun sewaktu bapanya ma-ti diracun.

Namun, usia bukanlah satu-satunya kayu bagi mengukur kematangan dan kesiapsiagaan seseorang individu. Sebelia mana pun usianya, Songtsen Gampo tampil mewarisi takhta dan berhasil menundukkan ancaman yang memata-matai kerajaannya.

Nama beliau tidak hanya unggul sebagai maharaja Tibet yang pertama. Songtsen Gampo juga diberikan kredit atas pelbagai inovasi dan pembangunan yang banyak memberi manfaat kepada rakyat jelata. Sempadan empayar diperluas, dan sesudah seluruh Dataran Tibet jatuh di tangannya, Songtsen Gampo menumpukan perhatian kepada pembangunan budaya pula.

Dicatatkan, beliau mengutus ketua penasihatnya yang bernama Thonmi Sambhota ke India bagi mendalami ilmu pengetahuan di sana. Tujuannya cuma satu – pulang nanti, ciptakan satu sistem tulisan yang sesuai dengan bahasa pertuturan di Tibet. Sistem tulisan tersebut kelak dibentuk berdasarkan pengaruh tulisan Bhrami dan Gupta.

Dengan adanya sistem tulisan tersendiri, mereka pun dapat menghasilkan karya sastera pertama di Tibet. Begitu juga dengan catatan sejarah dan dokumen penting istana. Songtsen Gampo kemudian memindahkan pusat pemerintahannya ke Lembah Kyichu yang pada hari ini menjadi tapak bagi bandar Lhasa.

Sepanjang pemerintahannya, Empayar Tibet berdiri megah sebagai kuasa serantau. Mereka tidak hanya membawa masuk barang dagangan. Tetapi juga kemajuan budaya dan teknologi dari India, Nepal, dan China. Biara Jokhang di Lhasa yang terkenal sebagai pusat keagamaan terpenting di Tibet merupakan antara pusaka tinggalan beliau. Songtsen Gampo turut bertanggungjawab menggubal kod perundangan empayar, selain menubuhkan pasukan ten-tera diraja yang tersusun.

Saiz dan kekuatan pasukan ten-teranya banyak membantu beliau menempa nama di persada sejarah. Kempen demi kempen dijalankan bagi meneguhkan kedudukannya di rantau tersebut. Beliau sempat mengetuai se-rangan ke atas utara Tibet dan menundukkan suku Sumpa.

Pada tahun 635 dan 636 Masehi pula, Empayar Tibet menggem-pur Kerajaan Tuyuhun yang terletak di sekitar tebing Tasik Koko Nur. Se-rangan ini penting buat Gampo. Ia bakal meletakkan kekuasaannya di beberapa laluan perdagangan penting ke China. Takdir pun seakan-akan menyebelahinya.

Tangga kekuasaan terus didaki. Mang-sa beliau kali ini ialah wilayah-wilayah Dinasti Tang yang terletak jauh di sempadan Dataran Tibet. Tepat pada 635 hingga 638 Masehi, dua kuasa serantau itu saling bercakaran. Kemenangan, sekali lagi berpihak kepada Gampo.

Ibarat bulan jatuh ke riba, Gampo dikahwinkan dengan puteri China yang bernama Wencheng. Perkahwinan ini berlaku pada tahun 640 Masehi. Ia bukan sahaja tahun yang bermakna buat Gampo, tetapi juga seluruh Tibet. Hadirnya Wencheng menjadi titik mula kemasukan Buddhisme di sana, yang secara tidak langsung mengikat lagi jalinan identiti antara dua bangsa.

MENGECAPI ZAMAN PERDANA

Memasuki tahun 645 Masehi, Songtsen Gampo dengan bantuan saudara perempuannya berjaya menguasai Kerajaan Zhangzhung di sempadan barat Tibet. Penak-lukan ini secara langsung meletakkan seluruh Dataran Tibet di dalam genggaman Gampo. Namun empat atau lima tahun kemudian, maharaja agung Tibet itu pergi menyahut panggilan bumi.

Takhtanya diambil-alih oleh cucu beliau yang bernama Mangsong Matsen. Langkah bendol dalam pewarisan takhta ini berlaku kerana putera Gampo mangkat lebih awal. Pada era pemerintahan Mangsong, Empayar Tibet terus menikmati perkembangan. Beliau berjaya menyerap sepenuhnya wilayah Kerajaan Tuyuhun sekitar tahun 667 Masehi. Tiga tahun kemudian, Mangsong menak-luki Kerajaan Khotan yang menguasai kedudukan strategik di Laluan Sutera.

Sekitar tempoh masa yang sama ini jugalah bermula percakaran panjang dengan Dinasti Tang. Empayar Tibet dengan keampuhan ten-teranya berhasil memenangi keadaan, mengusir pengaruh China dari Lembangan Tarim, dan menguasai wilayah berkenaan.

Bagaimanapun, situasi berubah seratus lapan puluh darjah sesudah kemangkatan Mangsong Matsen. Kemakmuran bertukar menjadi kekacauan. Takhta yang diambil-alih oleh Tridu Songtsen si putera kecil Matsen hanya berfungsi pada nama semata-mata. Beliau dijadikan sebagai maharaja boneka, dengan kuasa sebenar berada dalam tangan maharani yang memangku.

Pemberon-takan demi pemberon-takan kecil di Zhangzhung tampil menunjukkan belang. Kon-flik dengan Dinasti Tang pula tidak menunjukkan kesudahan. Kekuasaan di Lembangan Tarim habis bertukar tangan. Keamanan antara kedua-dua belah pihak (China-Tibet) hanya dikecapi setelah Tang tewas pada tahun 696 Masehi.

Empat tahun kemudian, perdamaian diteruskan antara Empayar Tibet dan Dinasti Zhou. Tempoh tersebut dimanfaatkan oleh Tridu Songtsen untuk meme-rangi Kerajaan Nanzhao di timur laut. Namun, tuba binasa, ikan pula tak dapat. Kempen tersebut berakhir dengan nyawa Tridu terkor-ban, sekitar tahun 704 Masehi.

Dekad-dekad yang menyusul menyaksikan Empayar Tibet mengharungi corak suasana yang serupa: Maharaja mangkat dan takhta digantikan oleh putera yang masih kecil (Tride Tsuktsen). Sekali lagi, mereka terjerumus ke dalam kancah persengketaan dengan Empayar China.

Sekitar masa yang sama, yakni lewat 720an, belahan dunia timur menyaksikan kemunculan drastik Dinasti Umayyah. Bahang kon-flik mereka dengan konfederasi Turgesh-Turki dapat dirasakan hingga ke Tibet dan China. Dalam pergelutan tersebut, Tibet menyekutukan diri dengan Turgesh sambil China berpihak kepada Kekhalifahan Umayyah. Tahun berganti tahun, pepe-rangan berlanjutan tanpa kesudahan muktamad.

Menjelang tahun 790 Masehi, yakni sekitar pemerintahan Trisong Detsen (putera Tride Tsuktsen), Empayar Tibet sekali lagi berupaya meneguhkan pengaruh di Dataran Tibet dan Asia Tengah. Dengan China terpaksa berhadapan dengan pergelutan dalaman, Empayar Tibet seakan-akan diberi ruang untuk menghela nafas dan menikmati semula tempoh perdananya yang telah lama tiada.

TUMBANGNYA EMPAYAR TIBET

Sejarah sentiasa mengajarkan kita tentang satu perkara; setiap yang jatuh akan bangun dan setiap yang bangun pasti akan jatuh. Sekitar tahun 820 Masehi, Empayar Tibet masih meniti masa-masa kemuncaknya sebagai kuasa serantau. Namun, segalanya tamat dalam dekad yang singkat.

Era pemerintahan Langdarma menyaksikan empayar tersebut digegakgempitakan oleh kekacauan di wilayah-wilayah sempadan. Tidak ketinggalan juga perbalahan agama antara paksi pro-Buddha dan pro-Bon. Suasana menjadi kacau-bilau.

Tahun 842 Masehi, Langdarma ma-ti dibu-nuh. Isu pewarisan takhta berubah menjadi sengketa hebat sesama kerabat diraja. Pe-rang saudara berskala besar pun tercetus. Api huru-hara disemarakkan lagi oleh pembe-rontakan yang dibangkitkan oleh kerabat-kerabat kecil Tibet.

Apa yang menyusul, tidak lain adalah perpecahan empayar. Wilayah demi wilayah mengisytiharkan kekuasaan mandiri dan membentuk kerajaan-kerajaan kecil. Pemerintahan pusat di kota diraja Tibet pula berganti dinasti. Ibarat kepingan-kepingan domino, segalanya run-tuh – meranapkan kegemilangan yang dibina selama hampir 200 tahun.

TERJEMAHAN
Aleksa Vučković. (10 Februari 2021). The History of the Tibetan Empire and Its Dazzling Rise to Prominence. Ancient Origins.


7 Ekor Anjing Yang Terkenal Dalam Sejarah

Lembaran sejarah tidak pernah lekang dengan kisah tentang tokoh-tokoh unggul yang membentuk dunia. Riwayat hidup dan ketokohan mereka dituangkan ke dalam tinta untuk ditatap dan diteladani oleh generasi-generasi menyusul sampailah kepada kita pada hari ini.

Bagaimanapun, adakalanya watak penting dalam naskhah sejarah tidaklah didominasi oleh nama manusia sahaja, akan tetapi turut terselit bersama nama anjing peliharaan yang hidup dan berjuang di samping tuan mereka. Dalam artikel kali ini, kami kongsikan tujuh ekor anjing masyhur yang diabadikan namanya dalam sejarah.

SOTER, YUNANI

Kota Corinth pada tahun 456 SM mempunyai sepasukan anjing pengawal yang diberikan latihan khusus untuk mengesan mu-suh dan memberi amaran jika berlaku se-rangan. Pasukan ini dianggotai oleh 50 ekor anjing. Sewaktu Parsi cuba menak-luki Corinth, kesemua anjing pengawal tersebut terlebih dahulu dibu-nuh dan hanya seekor sahaja tersisa, iaitu Soter.

Soter sempat lari menyelamatkan diri dari ten-tera Parsi dan bergegas kembali ke kota untuk menyalakkan amaran tentang se-rangan yang bakal datang. Dengan demikian, kesemua pera-jurit Corinth pun bingkas bangun dari tidur dan segera mempertahankan kota dari gem-puran pasukan Parsi.

Keberanian Soter itu dihargai oleh penduduk kota sehingga mereka menghadiahkannya sebentuk kolar perak yang diukirkan tulisan, “Untuk Soter, pelindung dan penyelamat Corinth.” Mereka turut mendirikan sebuah tugu bagi memperingati jasa Soter dan 49 ekor anjing yang terkor-ban pada malam serangan itu.

DONNCHADH, SCOTLAND

Tidak banyak anjing yang terlibat dalam percaturan sejarah antara dua buah negara dan Donnchadh, anjing peliharaan Robert the Bruce si raja Scotland, bertuah kerana dapat melakukannya. Pada tahun 1306, ten-tera Inggeris menang-kap Donnchadh dan menggunakan anjing tersebut untuk mencari lokasi persembunyian Robert. Perancangan tersebut sememangnya berjalan lancar dan pihak Inggeris memperoleh apa yang mereka mahukan; lokasi Robert.

Cuma tiada siapa yang menjangka Donnchadh akan bertindak berani dan mempertahankan tuannya – menyalak, mener-kam dan memba-ham t3nt3ra-t3nt3ra Inggeris yang cuba menghampiri Robert. Berkat keberanian Donnchadh, nyawa Robert the Bruce dapat diselamatkan dan beliau terus menduduki takhta Scotland.

Empat kurun kemudian, keturunan Robert mengadun sejarah. Pemerintahan Raja George III (raja Great Britain dan Ireland pada 1760-1820) mencetuskan ketegangan antara British dan koloni-koloninya di Amerika, sekali gus membawa kepada pembentukan Amerika Syarikat. Sejarahwan mendakwa, kalau bukan kerana tindakan berani Donnchadh menyelamatkan Robert the Bruce, raja Scotland itu mungkin tidak akan dapat hidup lama, George III pula tidak berpeluang lahir ke dunia, dan Amerika Syarikat mungkin tidak akan wujud sepertimana yang kita ketahui pada hari ini.

BARRY, SWITZERLAND

Sejarah tidak pernah melupakan jasa Barry, anjing penyelamat yang banyak menyelamatkan manusia di Great St. Bernard Pass, laluan pergunungan setinggi 2,400 meter yang terletak antara Switzerland dan Itali. Barry direkodkan telah menyelamatkan nyawa lebih 40 orang manusia sepanjang tempoh 1800-1812.

Rata-rata individu yang diselamatkannya adalah pengembara yang dibadai ribut salji ketika cuba menikmati keindahan pemandangan di pergunungan Switzerland itu. Barry tidak hanya mengeluarkan mangsa dari timbunan salji dan menghangatkan tubuh mereka. Ia juga adakalanya berlari ke biara berhampiran untuk memaklumkan kepada rahib-rahib yang tinggal di sana supaya keluar menghulurkan bantuan.

Setelah umurnya meningkat tua, Barry dihantar ke Bern, Switzerland, untuk menghabiskan sisa hidupnya dengan tenteram dan ia men!ngg4l dunia pada usia 14 tahun. Kisah Barry diabadikan di Muzium Sejarah Alam di Bern, Switzerland.

SAURR, NORWAY

Memang menjadi satu kebiasaan untuk mana-mana haiwan peliharaan, termasuklah anjing, minta dilayan seperti tuan besar. Namun bagi Saurr, ia memang seekor raja. Sejarah mencatatkan pada kurun ke-11 Masehi, King Eystein of Drontheim menakluki kota Trondheim dan pemerintahan kota tersebut diserahkan kepada puteranya, Onund. Beberapa tempoh kemudian, Onund m4t! dibu-nuh.

Dek kerana berang dengan kejadian tersebut, King Eystein memerintahkan rakyatnya untuk memilih satu dari dua pilihan; menabalkan hambanya, Thorer Fax, sebagai raja baru, atau mengangkat Saurr, anjing peliharaannya, sebagai raja. Rakyat Trondheim memilih Saurr kerana menurut perhitungan mereka, pilihan tersebut pastinya akan dapat mengembalikan kuasa di tangan mereka sendiri.

Entah benar ataupun tidak, legenda Scandinavia menceritakan betapa anjing tersebut dikurniakan kebijaksanaan dan kecerdasan akal yang setanding dengan tiga orang manusia. Ia juga mampu bertutur dalam bahasa manusia. Saurr memerintah Trondheim selama tiga tahun dan sepanjang tempoh tersebut, ia diberi layanan yang selayaknya bagi raja – diberi makanan lazat dan dipakaikan kolar emas atau perak yang bertatahkan batu permata. Cuma, kemewahannya itu berakhir apabila ia terkor-ban ketika melindungi haiwan-haiwan ternakan rakyatnya dari se-rangan segerombolan serigala.

PERITAS, GREECE

Alexander Agung (356-323 SM) tanpa perlu diperkenalkan lagi, merupakan seorang komander ulung dalam sejarah yang bertanggungjawab menubuhkan salah sebuah empayar paling besar pernah disaksikan dunia. Cuma, apa yang kurang diceritakan adalah perihal anjing peliharaannya, Peritas,  yang sentiasa menemaninya di sisi.

Legenda mendendangkan betapa Peritas turut berkongsi kegagahan tuannya, di mana ia pernah menyelamatkan Alexander Agung semasa beliau terperangkap dalam kepungan mu-suh; cukup untuk membeli sedikit waktu sehingga pasukan ten-tera Alexander tiba di medan dan membereskan kesemua musuh tersebut. Namun malangnya, luka yang dialami oleh Peritas semasa kejadian tersebut mengor-bankan nyawanya.

Nama Peritas diabadikan oleh Alexander pada sebuah kota di India yang dinamakan bersempena anjing peliharaannya itu. Di sana juga masih dapat disaksikan tugu Peritas yang berdiri betul-betul di hadapan gerbang kota.

GUINEFORT, PERANCIS

Perancis kurun ke-13 Masehi meninggalkan kita dengan satu kisah meruntun hati, yang cukup untuk membuktikan sifat setia yang dimiliki haiwan bernama anjing. Kisah dimulakan dengan seorang bangsawan Perancis keluar meninggalkan anak kecilnya dalam jagaan anjing peliharaannya, Guinefort. Sekembalinya ke rumah, beliau mendapati bilik anaknya berkeadaan tunggang-langgang. Katilnya pula terbalik sambil wajah Guinefort berlumuran da-rah.

Tanpa berfikir panjang, bangsawan Perancis itu pun membu-nuh Guinefort kerana menyangka anaknya telah diba-ham anjing tersebut. Hanya kemudian, baru beliau menyedari anaknya berkeadaan selamat dan setelah meninjau dengan teliti keadaan di dalam rumah, rupa-rupanya da-rah yang berlumuran pada wajah Guinefort adalah akibat pergelutannya dengan seekor ular berbisa yang cuba membahayakan nyawa anak kecil itu. Namun, nasi sudah menjadi bubur. Sesal dahulu pendapatan, sesal kemudian tiada berguna.

Dengan hati yang dirundung kekesalan, bangsawan tersebut menyemadikan Guinefort di dalam sebuah perigi. Di atas perigi itu pula didirikan sebuah tugu bagi memperingati jasanya. Khabar keberanian Guinefort dengan pantas terbesar ke pengetahuan penduduk sekeliling dan masing-masing pun menziarahi kubur tersebut pada setiap hari. Lama-kelamaan, rutin tersebut melahirkan satu kultus pemujaan – mereka memohon perlindungan dan kesembuhan buat anak yang jatuh sakit di hadapan perigi tersebut.

BALTO, ALASKA

Pada tahun 1295, pekan Nome, Alaska ibarat sudah jatuh ditimpa tangga. Tidak cukup dengan penularan wabak difteria, ia turut menghadapi ribut salji yang kencang dan cuaca sejuk yang mencecah -65 darjah Celsius. Satu-satunya talian hayat yang dimiliki oleh penduduk pekan Nome adalah 20 buah kereta luncur salji, pengendalinya, dan anjing-anjing yang menariknya.

Pasukan ini mempunyai satu misi; dapatkan vaksin di bandar dan bawanya pulang ke pekan. Perjalanan penuh mencabar itu dikenali dalam sejarah sebagai ‘Great Race of Mercy’. Pasukan ini berlari secara berganti-ganti, dengan Balto yang ketika itu baru berusia tiga tahun merupakan salah seekor anjing penarik bagi pasukan terakhir.

Dengan segala cabaran yang terpaksa dihadapi – jarak perjalanan, salji tebal, dan suhu yang sejuk beku – pasukan ini mengambil masa selama lima hari untuk menjayakan misi tersebut dan menyelamatkan nyawa penduduk pekan. Semenjak itu, peristiwa Great Race of Mercy dihidupkan kembali pada setiap bulan Mac dengan pasukan-pasukan peluncur salji dari serata dunia akan berhimpun dan mengharungi laluan sama yang ditempuhi oleh Balto dan rakan-rakan anjingnya yang lain.

TERJEMAHAN:

Mike Powell. (24 Disember 2020). Famous Dogs in History, from Ancient Greece until Today. Ancient Origins. https://www.ancient-origins.net/history-famous-people/famous-dogs-0014713


Kisah Puteri Lindungan Bulan

Sultan Sulaiman I (1373-1423) dari Kedah dikatakan mempunyai 2 orang puteri dan salah seorangnya berdarah putih bernama Puteri Zaleha.

Kecantikan puteri Sultan Sulaiman yang berdarah putih itu akhirnya sampai juga ke pengetahuan Raja Acheh lalu Acheh menghantar rombongan meminang sebanyak 70 buah perahu dan hadiah lainnya. Pinangan Raja Acheh itu kemudiannya telah diterima oleh Sultan Sulaiman namun baginda tidak menyerahkan puterinya yang berdarah putih itu tetapi menyerahkan puterinya yang seorang lagi yang bernama Puteri Mariam.

Suatu hari hendak dijadikan cerita, puteri Kedah yang berkahwin dengan Raja Acheh itu telah terluka semasa mengacip pinang lalu keluarlah darah yang merah bukannya darah putih.

Akhirnya tahulah Raja Acheh bahawa baginda telah diperdayakan oleh Sultan Kedah. Baginda akhirnya telah memerintahkan supaya disiapkan angkatan perang untuk menyerang Kedah. Tidak lama kemudian sampailah angkatan Acheh ke Kedah.

Peperangan tidak dapat dielakkan lagi. Akhirnya tentera Acheh telah mengepung Kota Siputih tempat Sultan Sulaiman bersemayam. Selepas beberapa lama kepungan dilakukan maka bekalan makanan di dalam kota hampir kehabisan.

Lalu seorang perempuan telah keluar dari kota untuk mencari makanan. Di luar kota perempuan itu telah bertemu dengan seorang askar Acheh yang berpakaian biasa. Tanpa berselindung perempuan tersebut telah menceritakan hal ehwal yang berlaku di dalam kota itu.

Maklumat berguna yang disampaikan oleh perempuan itu telah disampaikan pula kepada ketuanya. Apabila mengetahui rahsia Kota Siputih itu, askar Acheh telah bertindak menyerang kota tersebut dan berjaya menawannya. Sultan Sulaiman yang bimbang anaknya yang berdarah putih itu dirampas oleh orang Acheh telah mengarahkan supaya anaknya itu dibunuh.

Tentera Acheh yang marah dengan tindakan Sultan Sulaiman itu telah bertindak membunuh wanita dan kanak-kanak yang berada di dalam kota. Manakala Sultan Sulaiman dan permaisurinya telah ditangkap dan dibawa ke Acheh lalu dijatuhi hukuman bunuh.

Menurut kisah yang berlainan, Puteri Zaleha yang berdarah putih itu telah disembunyikan di tempat khas di dalam kota Siputih. Selepas pintu kota dipecahkan oleh tentera Acheh mereka telah mencari Puteri Zaleha namun tidak menjumpai walaupun pada waktu itu dikatakan bulan mengambang. Ini kerana, cahaya bulan itu tidak menerangi kawasan persembunyian Puteri Zaleha itu sehingga beliau digelar Puteri Lindungan Bulan.

Kredit Foto: Utusan.TV

Kalau anda berminat nak baca kisah-kisah klasik Tamadun Melayu seperti ini, maka buku kami KISAH KLASIK TAMADUN MELAYU yang kami terbitkan sekarang ialah pilihan sesuai untuk anda. Beli di: https://bit.ly/3CGMTNF


Siput Sarawak Hampir Menjadi Pengarah Filem

Kuching, Sarawak pada November 1921. Bapanya lebih dikenali sebagai Dollah Sarawak dan ibunya Dang Enang Sargan Mulok adalah seorang wanita Iban dari Kubu, Sarawak. Siput Sarawak memulakan kerjaya seninya di pentas bangsawan ketika usianya 11 tahun.

Siput merupakan heroin pertama di Malay Film Productions menerusi filem Singapura Di Waktu Malam arahan B.S. Rajhans pada tahun 1947. Nama Siput Sarawak sangat besar dan berpengaruh di dalam sejarah filem Melayu sama ada di Malay Film Productions ataupun di Cathay-Keris.

Siput Sarawak mempunyai keberkesanan dalam melakonkan kepelbagaian watak. Pendek kata campak apa sahaja watak kepadanya, beliau mampu memberikan seratus peratus komitmen dan berjaya membawa peranan itu dengan sangat baik. Dari watak perempuan penggoda, pisau cukur, wanita jahat sehingga watak seorang isteri yang merana. Siput Sarawak tidak pernah mengecewakan dan sentiasa berada di dalam kelasnya yang tersendiri.

Pada suatu ketika, Siput Sarawak pernah menggemparkan dunia seni apabila beliau dilantik menjadi pengarah filem pada tahun 1962. Pada ketika itu, Siput sedang berkhidmat di studio Cathay Keris.

Siput Sarawak telah mengupah seorang jurutaip untuk penulisan skripnya yang pertama. Skrip yang berjudul Mata Shaitan itu merupakan kisah ciptaannya sendiri tentang kasih seorang ibu yang ingin menyelamatkan anaknya daripada mengikut telunjuk syaitan. Skrip yang lengkap itu kemudiannya telah diserahkan kepada Hamzah Hussin, Pegawai Penerangan di Cathay Keris.

Setelah membaca skrip tersebut, Hamzah sangat berpuas hati dengan jalan ceritanya. Kata Hamzah: “Saya telah membaca, mengkaji, serta membuat laporan kemungkinan Siput mengarahkan skripnya. Saya berminat dengan idea ini”. Hamzah juga yakin dengan kemampuan Siput untuk menjadi seorang pengarah filem yang baik berdasarkan pengalamannya yang luas di dalam bidang seni.

Pihak pengurusan Cathay Keris juga bersetuju untuk mengangkat Siput Sarawak menjadi pengarah filem wanita pertama untuk syarikat mereka. Hamzah kemudiannya mengeluarkan kenyataan rasmi bahawa Siput Sarawak dilantik menjadi pengarah filem baharu di Cathay Keris.

Walaupun tidak boleh membaca dan menulis, Siput Sarawak tetap optimis dengan pelantikannya sebagai pengarah filem. Buat kali pertamanya dalam sejarah perfileman Melayu, seorang wanita telah dilantik menjadi seorang pengarah – jawatan nombor satu di dalam sesebuah produksi filem.

Walau bagaimanapun, pelantikan Siput Sarawak sebagai pengarah filem itu telah menerima tentangan daripada kesatuan sekerja di studio Cathay Keris. Mereka berpendapat bahawa Siput Sarawak tidak mampu untuk menjadi seorang pengarah kerana tiada pengalaman mengarah serta buta huruf.

Untuk mencari jalan penyelesaian, Hamzah mencadangkan syarikat Cathay Keris membeli skrip Mata Shaitan itu daripada Siput dan menjadi penasihat kepada sesiapa sahaja yang akan mengarahkan filem itu. Siput bersetuju dengan cadangan itu. Pihak Cathay Keris kemudiannya menyerahkan jawatan pengarah untuk filem Mata Shaitan kepada pengarah muda, Hussain Haniff.

Hussain Haniff telah mengolah semula kisah Mata Shaitan dengan menambahkan elemen horror dan kekejaman. Siput Sarawak sangat kecewa kerana Mata Shaitan berubah sama sekali daripada kisah asalnya. Untuk menjaga hubungan baiknya dengan Siput, Hussain Haniff mengambilnya berlakon di dalam filem Mata Shaitan itu dengan menyerahkan peranan penting kepadanya bersama-sama Fatimah Ahmad, Yusoff Latiff dan Dollah Sarawak.

Menurut Hamzah Hussin, terdapat dua perkara yang Siput Sarawak ingin lakukan di dalam hidupnya namun beliau tidak sempat untuk berbuat demikian. Pertama, menunaikan haji. Yang kedua, menjadi pengarah filem yang ditulis olehnya sendiri.

Siput Sarawak meninggal dunia pada 3 Jun 1999 ketika berusia 78 tahun. Beliau kemudiannya dikebumikan di Pusara Abadi, Singapura.


Kongsi Lan Fang: Wilayah Autonomi Cina Hakka Yang Dianggap Seperti Republik Di Borneo

ADA sejarahwan mengatakan bahawa ianya merupakan satu kerajaan berbentuk republik namun jika diteliti daripada segi aspek kebenarannya, pengasasnya sendiri tidak pernah mengatakan bahawa ianya satu kerajaan. Sebaliknya merupakan satu bentuk kongsi yang mempunyai sistem pemerintahan dan pentadbirannya yang tersendiri.

Inilah Kongsi Lan Fang iaitu satu wilayah kecil yang pernah wujud di Kalimantan Barat, Borneo atau secara lebih mengkhusus di Kota Mandor, Kabupaten Landak, Provinsi Kalimantan Barat sekarang. Keunikan sejarahnya terletak kepada pengasasnya serta bentuk pentadbirannya. Ditubuhkan pada tahun 1777 kemudian dibubarkan oleh Koloni Belanda pada tahun 1884. Dikenali dengan nama Kongsi Lan Fang bersempena dengan pengasasnya iaitu Low Fang Pak atau Lou Fang Bo, seorang berketurunan Cina Hakka.

Kehadiran imigran Cina di bumi Borneo suatu waktu dahulu banyak didokongi oleh perkembangan perlombongan emas di Borneo lebih-lebih lagi di Kota Sambas. Kedatangan mereka sentiasa dialu-alukan kerana teknik perlombongan mereka lebih baik daripada masyarakat tempatan sendiri. Walaupun ianya masih kaedah perlombongan tradisional tetapi dikatakan keuntungan yang didapati daripada pelombong-pelombong Cina banyak memberi pulangan kepada pemerintah kerajaan kuno suatu waktu dahulu.

Low Fang Pak atau Lou Fang Bo merupakan salah seorang daripada masyarakat Cina Hakka yang merantau jauh daripada Negara Tembok Besar China. Beliaulah yang menjadi Ketua dan pemimpin masyarakat pelombong Cina Hakka di Kota Mandor suatu waktu dahulu bagi menguruskan apa yang perlu untuk mereka baik dari segi logistik serta kewangan. Lama-kelamaan kerana faktor pengaruh dan kuasa akhirnya pimpinan kongsi yang kecil menjadi sebuah pentadbiran wilayah yang besar.

Apa yang menarik mengenai wilayah Kongsi Lan Fang ini adalah mereka mempunyai ketua atau setaraf “Presiden” dengan mempunyai cap mohor tersendiri. Selain daripada itu wilayah ini juga mempunyai sistem pentadbiran sendiri dengan bentuk perundangan serta hukuman kepada pesalah mereka. Di wilayah Kongsi ini juga turut mempunyai sistem perbankan sendiri berdasarkan kepada matawang yang mempunyai nilainya berdasarkan kepada harga emas semasa.

Oleh kerana pelombong-pelombong emas ini turut membawa keluarga mereka tinggal bersama mereka maka sistem pendidikan serta pertanian turut didirikan dan mempunyai badan-badan khas yang mengendalikannya. Dan apa yang lebih menarik adalah kewujudan bendera iaitu mercu tanda sebuah kedaulatan wilayah turut dimiliki mereka iaitu bendera segiempat dengan warna kuning sebagai latarnya selain daripada 2 perkataan dari bahasa Mandarin “Lan Fang To Tang Chi”.

Dan Lan Fang juga turut mempunyai barisan pertahanannya sendiri iaitu tentera yang diupah untuk menjaga keselamatan kongsi mahupun menangkap sesiapa sahaja yang sudah membuat onar sehingga menjejaskan nama baik kongsi.

Dikatakan tentera mereka mempunyai tauliah ketenteraan yang dibawa khas daripada Negara Tembok Besar China. Malah menurut sejarahnya pernah ada Kerajaan-kerajaan kuno di bumi Borneo yang memohon bantuan daripada tentera dari Lan Fang bagi memperkuatkan sistem pertahanan mereka daripada diserang musuh.

Walaupun kongsi Lan Fang mempunyai status wilayah yang agak unik kerana dikatakan tiada campurtangan daripada pentadbiran Kerajaan-kerajaan kuno pada waktu itu namun begitu kongsi Lan Fang sentiasa bersahabat baik dan menjadi mereka yang setia kepada pemerintah-pemerintah pada waktu itu. Saban tahun merekalah yang menguruskan semua cukai perlombongan dan juga keuntungan daripada hasil emas yang digali untuk diberikan peratusannya kepada pemerintah tempatan.

Namun begitu setelah adanya pengaruh Belanda yang mencampuri urusan pentadbiran Kerajaan-kerajaan kuno akhirnya sebuah kongsi yang bersifat autonomi selama lebih 102 tahun kewujudannya dibubarkan oleh Koloni Belanda pada tahun 1884. Kesemuanya atas kehendak Belanda yang mahukan segala perolehan perlombongan emas dan segala pentadbiran di bumi Kalimantan Barat adalah milik mereka.

Menurut ceritanya oleh kerana ingin menghapuskan terus kesemua pengaruh Lan Fang ini, pihak Belanda dikatakan telah membuat satu perancangan rapi bersekongkol dengan petualang di dalam kongsi Lan Fang sendiri bagi memastikan pembunuhan “Presiden” dan keluarganya yang terakhir direka seolah-olah ada perebutan kuasa dalaman di dalam kongsi Lan Fang itu sendiri.

Sekiranya dihubungkaitkan dengan sejarah Sarawak dibawah Brooke menyaksikan bagaimana Brooke juga turut memerangi pelombong-pelombong emas di Bau yang bangun mengangkat senjata menentang Brooke pada tahun 1857. Mereka diperangi sehingga ke bumi Kalimantan dengan bantuan daripada Koloni Belanda pada masa itu. Juga mempunyai sebab yang sama iaitu pelombong emas di Sarawak menginginkan untuk mempunyai wilayah autonomi tersendiri yang sudah tentu tidak dibenarkan oleh Brooke sama sekali.

Kekuasaan dan sistem pemerintahan mereka menjadi ingauan ngeri oleh Koloni Belanda ataupun Kerajaan Brooke di Sarawak sehingga membenarkan mereka diperangi tanpa ada perasaan belas kasihan. Di dalam ekspedisi memerangi pelombong Cina Hakka di Bau sahaja hampir 20.000 nyawa pelombong dan keluarga mereka dibunuh dan dibakar hidup-hidup di dalam gua tanpa mengira anak kecil mahupun wanita.

Di pihak Koloni Belanda juga begitu, ramai pelombong-pelombong dan keluarga mereka sehingga sesiapa sahaja yang berhubungkait dengan mereka turut dibunuh dan disiksa.

Inilah sekelumit informasi di dalam kita cuba mengenal satu kongsi yang dikenali sebagai Kongsi Lan Fang yang pernah mempunyai wilayah autonomi di bumi Kalimantan Barat. Kongsi Lan Fang agak unik kerana ianya ditadbir secara terus oleh masyarakat pelombong Cina Hakka di tengah-tengah kekuasaan Sultan-sultan Kerajaan-kerajaan kuno di Kalimantan Barat suatu waktu dahulu.

#KamekSayangSarawakBah

-HB-

Rujukan:

1. Author: Yunos Rozan – Saga of Lanfang Republic. The Brunei Times, May 23, 2011.

2. The Sarawak Museum Journal. Volume 9 – For the Promotion of Scientific Knowledge and Study of the Natives and Natural History of the Island of Borneo, Retrieved 24 April 2014.

3. Author: Wang Tai Peng – The Origins Of Chinese Kongsi. Pelanduk Publications 2014

4. Author: Heidhues Mary F. Somers. – Golddiggers, Farmers and Traders in the “Chines District” of West Kalimantan, Indonesia. 2003


Khitan Bayi Perempuan

“Khitan bayi perempuan menaikkan seri pada wajah.”

Frasa yang terlalu sinonim sejak dahulu kala dan turut diperkatakan oleh si tua yang lebih dikenali sebagai Cu Timah. Seorang bidan kampung yang sudah hampir 38 tahun berkecimpung dalam bidang tradisional ini. Namanya sudah tidak asing lagi dalam kalangan penduduk Kampung Sedim di Kedah.

Fatimah Ahmad, 80, merupakan individu yang dipercayai oleh penduduk kampung dalam menggunakan perkhidmatan beliau mengkhitan bayi perempuan. Malahan perkhidmatan itu masih dijalankan sehingga kini.

Selain menawarkan perkhidmatan mengkhitankan bayi, Cu Timah juga turut menyediakan perkhidmatan urutan tradisional seperti mengurut ibu mengandung, berpantang hingga ke penjagaan bayi.

Berpeluang bertemu dengan bidan kampung itu di kediamannya baru-baru ini, membuktikan perkhidmatan yang diusahakan sejak tahun 1984 masih diterima oleh penduduk kampung sekitar itu sehingga kini.

Khitan bayi perempuan dalam perspektif sains

Khitan perlu dilakukan ke atas bayi perempuan seawal kelahiran. Kebiasaannya, khitan dilakukan oleh bidan kampung melalui cara tradisional. Kini hospital dan klinik perbidanan turut menyediakan perkhidmatan khitan bagi bayi perempuan.

Pengasas Klinik Ajwa seksyen 7, Shah Alam, Dr Leny Marlina berkata, “khitan bayi perempuan merujuk kepada pemotongan atau lukakan sebahagian kulit pada bahagian atas faraj. Ini berbeza dengan Female Genital Mutilation (FGM) yang dibenteraskan oleh World Health Organization (WHO) yang lebih kepada kemudaratan.”

Khitan mengikut syariat Islam

Adat berkhitan bagi bayi perempuan tidak diwajibkan seperti khatan kanak-kanak lelaki, namun mempunyai tujuan yang sama iaitu menjaga kebersihan dalam ibadah.
Meskipun khitan dikaitkan dengan amalan tradisi dari suku kaum di Benua Afrika, hakikatnya khitan bagi bayi perempuan adalah salah satu ibadah yang perlu dilaksanakan.

“Disini kami lakukan mengikut syarat-syarat yang ditetapkan dalam Islam seperti tidak memudaratkan, dan tidak mengalami pendarahan teruk.” Leny Marlina, 44 tahun.

Menurut Prof. Dr Wahbah al-Zuhaili, khitan itu disyariatkan dan tidak ada pandapat yang boleh menidakkannya. Tetapi jika seseorang wanita tidak melaksanakannya, tidaklah berdosa keatasnya kerana itu merupakan haknya dan tidak diwajibkan.

Mengkhitan secara tradisional dan moden

Secara amnya, khitan bayi perempuan secara tadisional sangat terhad dari segi penggunaan peralatan atau mungkin terdedah kepada jangkitan kuman, akibat pemilihan tempat yanh kurang sesuai dan kebersihan peralatan itu sendiri.

“Berbeza dengan khitan secara moden, yang mana peralatan yang digunakan sedikit canggih, selain dibantu oleh ubat-ubatan. Selain turut dikendalikan oleh individu yang lebih pakar atau arif dalam bidang ini.

“Untuk perkhidmatan secara tradisional, tidak dinafikan kerana terdapat pendekatan secara meluas tentang kebidanan ini sendiri ketika dahulu. Jika persoalannya masih relavan atau tidak, ini bergantung kepada peredaran masa yang mana sekarang kita lebih gemar mendapatkan sumber yang dipercayai,” jelasnya.


Airlift: Proses Evakuasi Melalui Udara Paling Terbesar Di Dalam Sejarah Dunia

Filem Airlift adalah sebuah filem Bollywood yang diangkat dari sebuah kisah benar yang berlaku dalam pasca Perang Teluk I di antara kerajaan Iraq dan kerajaan Kuwait. Filem yang diarahkan oleh pengarah terkenal, Raja Krishna Menon, berjaya mendapat kutipan pecah panggung sebanyak USD 42.25 juta melebihi biaya pembuatan filem ini iaitu hanya sebanyak, USD 5.67 juta.

Filem yang dilakonkan semula oleh Askhay Kumar sebagai karakter fiksyen, Ranjit Katyal, iaitu diambil daripada watak sebenar salah seorang usahawan India yang bekerja di Kuwait, Mathunny Matthew yang berjasa dalam misi menyelamatkan seramai 175,000 orang pelarian India keluar dari bumi Kuwait menuju ke Jordan dan pulang dengan selamatnya ke India melalui jalur udara dengan bantuan sebanyak 488 buah pesawat komersial Air India selama tempoh dua bulan.

Filem yang ditayangkan pada tanggal 29 Januari 2016 ini mendapat banyak kritikan dari rakyat India kerana kandungan filem ini dikatakan banyak berfantasi daripada maklumat sebenar sehingga filem ini dijuluki sebagai ‘Seperti dari peristiwa Exodus yang dimana watak Ranjit Katyal digambarkan sebagai Moses yang memimpin pelarian India (Bani Israil) keluar dari bumi Mesir (Kuwait)’.

Filem ini juga tidak dibenarkan untuk ditayangkan di negara Kuwait setelah ramai peminat filem Bollywood di negara itu menyatakan beberapa benda yang tidak sepatutnya terdapat di dalam filem tersebut. Akibat dari kontroversi itu, pihak Kuwait National Cinema Company secara rasminya membuang Airlift dari daftar filem ‘Coming Soon’ di seluruh pawagam di negaranya. Walaupun filem ini mendapat kritikan orang ramai dan dilanda banyak kontroversi, ianya memang sebuah filem yang wajib ditonton kerana ianya terselit suatu nilai yang amat besar. Kemanusiaan dan semangat patriotisme.

Selamat membaca peristiwa yang disediakan secara ringkas dan padat ini.

MISI PENYELAMATAN TERBESAR BAKAL TERCATAT DI DALAM LEMBARAN SEJARAH DUNIA

1. Pada tanggal 2 Ogos 1990 tepat pada pukul 2 pagi waktu Kuwait, segerombolan bala tentera Iraq memasuki kota Kuwait dan melancarkan serangan melalui jalur darat secara besar-besaran ke atas pasukan tentera Kuwait. Dalam hanya tempoh beberapa jam, pasukan Kuwait berhasil dikalahkan dan setelah dua hari pembersihan, secara rasminya kota Kuwait jatuh sepenuhnya ke dalam genggaman Presiden Saddam Hussein.

Dengan bangganya, Presiden Saddam memasukkan Kuwait sebagai wilayah ke-19 ke dalam peta negara Iraq dan melantik Ali Hassan al-Majid sebagai gabenor sementara.
Pemerintah Kuwait, al-Ahmad al-Jaber as-Sabah melarikan diri bersama keluarga diraja beserta beberapa orang pegawai penting ke negara Arab Saudi (berlindung di sana).

Penaklukan Iraq ke atas Kuwait menyebabkan secara tidak langsung Presiden Saddam menguasai hampir 20% persediaan bekalan minyak mentah dunia dan mendapatkan kekuasaan ke atas jalur pantai yang panjang di sekitar pantai Teluk Parsi.

2. Setelah berita serangan penaklukan pasukan Iraq pimpinan Presiden Saddam ke atas negara Kuwait, Pertubuhan Bangsa-Bangsa Bersatu (PBB) secara sebulat suara mengutuk serangan Presiden Saddam dan pada tanggal 6 Ogos 1990, PBB mengeluarkan arahan kepada seluruh negara untuk menghentikan segala akses perdagangan dengan negara Iraq.

Dalam pada masa yang sama, Presiden Saddam menempatkan pasukan tenteranya seramai 300 ribu orang di Kuwait.

3. Dalam tempoh serangan pasukan Iraq ke atas negara Kuwait, seramai 175.000 orang rakyat India yang menetap mahupun yang bekerja di sana tersepit di dalam konflik pertempuran saudara Iraq-Kuwait.

Beberapa warganegara India hartawan di Kuwait seperti Mathunny Mathews dan Harbajan Singh Vedi yang juga menjadi mangsa dalam konflik Iraq-Kuwait telah memulakan pelbagai usaha untuk membawa 175 ribu warganegara India yang menjadi pelarian di negara Kuwait pulang ke negara India.

4. Menteri Luar Negeri India pada tahun 1989-1990, Inder Kumar Gujral (bakal Perdana Menteri India ke-12) bertungkus lumus untuk menyelamatkan warganegaranya di Kuwait dengan mengadakan perjumpaan bersama pihak Presiden Saddam Hussein di Baghdad setelah Mathunny Mathews dengan kerjasama Harbajan Singh Vedi menemui kedutaan India di Baghdad, Iraq untuk memohon bantuan pengangkutan darurat.

Setelah melalui beberapa proses kesepakatan dengan pihak kerajaan Iraq, pihak India dan wakil dari PBB yang dimeterai di antara ketiga pihak ini, pihak kerajaan Iraq mengeluarkan kenyataan rasmi menjamin keselamatan ke atas semua warganegara India dengan menyediakan beratus buah bas untuk memudahkan pihak India membawa rakyat mereka pulang ke tanah air.

Pengangkutan yang disediakan oleh Presiden Saddam Hussein bertolak dari Basrah, Baghdad memasuki perbatasan Jordan menuju ke lapangan terbang antarabangsa Queen Alia, di Amman, Jordan dengan selamatnya. Kesepakatan lain yang dimeterai adalah, pihak India berbincang beberapa masalah mengenai hubungan dua hala dalam urusan perdagangan mereka setelah pihak Barat melancarkan ‘blockade’ secara besar-besaran ke atas Iraq.

KP Fabian berkata dalam ‘Indian Foreign Affairs Journal’, pertemuan di antara pihak IK Gujral dan pihak Saddam Hussein sepatutnya tidak dikritik mengenai kerjasama mereka melainkan pertemuan ini lebih memfokuskan sifat ihsan dan sopan santun dari pihak Saddam Hussein dalam menyediakan pengangkutan untuk pihak India melicinkan proses perpindahan ini.

5. Perpindahan melalui udara yang memakan waktu selama dua bulan bermula pada tanggal 13 Ogos 1990 sehingga berakhir pada tanggal 20 Oktober 1990 memerlukan sekurang-kurangnya 488 buah pesawat komersial milik syarikat penerbangan Air India (India Airlines) termasuk beberapa buah pesawat pengangkut milik Angkatan Udara India dan mendapat bantuan kerjasama juga dari syarikat penerbangan Pakistan Airlines.

6. Pada fasa pertama proses perpindahan melalui udara ini, pihak kerajaan India menghantar beberapa buah pesawat pengangkut ketenteraan untuk membawa pulang warganegaranya yang terdiri daripada orang tua, wanita dan kanak-kanak.
Setelah beberapa lama tempoh, pihak kerajaan India menghentikan penggunaan pesawat ketenteraan dan beralih kepada pesawat komersial hasil kerjasama dengan pihak Air India.

MP Mascarenhas yang pada masa itu menguruskan syarikat penerbangan Air India di cawangan Teluk dan Timur Tengah melaporkan:

“Kami mengendalikan operasi ini dengan jadual yang padat melalui kerjasama dari beberapa orang pihak. Walaupun kami menghadapi beberapa masalah dan mendapat bantuan yang sedikit pada masa ini daripada pihak kedutaan (kerana masalah pasport: ada warganegara India yang datang ke Kuwait tanpa permit), tetapi penduduk setempat (di sekitar Amman) mempunyai hubungan baik dengan kami lalu ada diantara mereka menghulurkan segala bantuan yang diperlukan dengan ikhlas.”

Kesulitan yang dihadapi oleh kedutaan India di Jordan pada masa itu diantaranya adalah:

a. Majoriti warganegara India yang bekerja di Kuwait tidak mempunyai pasport kerana mengikut laporan, pasport kepunyaan mereka hilang ketika malam serangan Iraq ke atas Kuwait.

b. Pasport mereka dipegang oleh majikan masing-masing, dan ada majikan di antara mereka yang mati terbunuh pada malam serangan itu.

7. Pihak kerajaan Jordan melalui hubungan kerjasama dengan pihak kerajaan India menyediakan ruangan-ruangan hotel untuk menempatkan para pelarian India ini. Ada juga diantara mereka yang membina kem sementara di sekitar lapangan terbang Amman.
Rita Nair, salah seorang krew Air Indian melaporkan pada hari kejadian ketibaan para pelarian India ke lapangan terbang Amman:

“Para pelarian tiba di Amman dengan beratus-ratus buah bas dari Kuwait melalui Iraq. Suasana lapangan terbang ini dibanjiri dengan lautan manusia dan para pelarian ini berlari kearah kami setelah mereka melihat kami dan Airbus A300 dari syarikat penerbangan Air India.”

Margaret D’Lima yang bersama Rita Nair pada ketika itu, juga merupakan krew Air India menambahkan:

“Majoriti daripada kalangan mereka tidak mempunyai pasport dan bertangan kosong sahaja. Yang lebih menyedihkan, dari kalangan hanya berkaki ayam. Mereka kelaparan dan suasana ini meremukkan hati sesiapa yang melihatnya.”

8. Mengikut laporan, hanya 10,000 orang rakyat India yang tidak mahu pulang negara asal dan lebih memilih bertahan hidup di Kuwait.

9. Setelah berakhirnya proses perpindahan ini, Air India mendapat pengiktirafan dari Guiness Book of World Records sebagai pengangkutan awam yang berjaya memindahkan beribu manusia melalui jalur udara dalam sejarah dunia.

10. Mathunny Mathews pula diangkat sebagai ‘hero’ di negara India setelah beliau memainkan peranan yang besar dalam misi kemanusiaan dan patriotisme menyelamatkan saudaranya dari terlibat dalam konflik yang berdarah ini.

Kesimpulannya, jika anda masih menginginkan sebuah gambaran yang jelas mengenai bagaimana proses dan suasana perpindahan bersejarah ini, anda disarankan untuk menonton filem Airlift.

– TAMAT –


Saintis Dedahkan Kita Sperma Sama Sperma Pun Dah Dengki!

Manusia mempunyai sifat buruk iaitu dengki yang membuak-buak hingga tergamak menjatuhkan orang lain.

Dengki ini boleh berlaku dalam apa-apa jua persekitaran, sama ada pekerjaan, perniagaan atau perkahwinan. Dengki pula terbahagi kepada dua (van de Ven, et al., 2012): jinak (benign) yang hanya bertujuan untuk membaiki situasi sendiri dan berniat jahat (malicious) semata-mata untuk menjatuhkan orang lain tidak kira apa jua cara sekalipun.

Hakikatnya, bukan manusia sahaja yang menyimpan rasa iri hati. Pencinta-pencinta haiwan mungkin pernah melihat sifat cemburu dalam kalangan haiwan dipelihara (Castro, 2018).

Tetapi bukti cemburu ini hanya diketahui secara perkongsian. Sehingga hari ini saintis masih bergelut untuk memahami tentang sikap ini (Balcombe, 2014).

Para saintis meletakkan satu tanda aras tentang cemburu. Ia merupakan jelmaan emosi yang dikongsi bersama (Choi, 2014).

Perasaan cemburu dan dengki ini memang perkara biasa.

Tetapi dalam sebuah kajian yang diterbit dalam PLoS Genetics, rupanya sifat ini sudah lama ada dalam jiwa manusia. Malah sejak dalam bentuk sperma lagi, manusia sudah mengamalkan sikap sedemikian.

Menyusuri Denai Peranakan

Kehidupan manusia bermula pada saat sperma dihamburkan dalam liang peranakan. Itulah detik bermulanya perlumbaan yang menghasilkan janin dan kemudiannya bayi manusia.

Air mani sebanyak lima milliliter mengandungi sperma mungkin 500 juta. Semua bersaing untuk menemui jodoh yang sedang bersembunyi dalam sistem ini.

Sperma memakan masa antara 30 minit hingga beberapa hari untuk mula berhubung dengan telur (ovum). Inilah takdir mereka.

Tetapi setiap sperma mengharungi dugaan yang berlainan antara satu sama lain (Funnell, 2021). Sepasukan saintis menjalankan penyelidikan di Institut Max Planck dalam Genetik Molekul.

Menggunakan sperma tikus, mereka mendapati sesuatu yang berkaitan dengan manusia.  Genetik tikus mempunyai protein aktif iaitu RAC1. Mana-mana sperma yang kaya dengan RAC1 rupanya lebih berkemampuan untuk bersen.yawa dengan telur.

Bermakna sperma-sperma yang kekurangan RAC1 semestinya akan gagal.

Saintis menemui bahawa RAC1 juga lengkap dengan pecahan genetik yang mementingkan diri sendiri. Dengan kelengkapan ini, sperma lebih laju, tangkas dan mampu tiba di destinasi.

Manakala dengan pecahan genetik tersebut, RAC1 mampu menyebabkan sesuatu di luar jangkaan. Sperma-sperma ini mampu menggunakan sel-sel sistem imun untuk membµnµh sperma-sperma lain (van Zijl, 2021).

Jadi mana-mana sperma yang menjadi m.ang.sa akan dibµnµh sebelum menghampiri telur.

Mereka berpendapat bahawa RAC1 memberikan petunjuk tentang masalah kesuburan dihadapi lelaki. Kerana sperma mempunyai sikap menca.ntas sperma lain, sekali gus menjejaskan peluang untuk bersen.yawa dengan telur.

Namun hipotesis ini memerlukan kajian lebih mendalam, kerana mungkin boleh membantu ribuan (atau jutaan) orang yang menghadapi masalah sama.

Memahami Tentang Sperma

Ketidaksuburan lelaki ialah satu situasi apabila seorang lelaki tidak mampu menghamilkan wanita yang subur. Seramai 7 peratus lelaki menghadapi masalah ini (Lotti & Maggi, 2014).

Bermakna bagi setiap 100 juta lelaki, seramai tujuh juta sedang bergelut dengan masalah ketidaksuburan yang mungkin menjejaskan mereka secara fizikal dan mental.

Golongan ini harus dibantu. Salah satu masalah yang menyebabkan situasi ini ialah rok.ok.

Produk-produk bertem.bakau didapati merosakkan buah zak.ar (Thompson & Bannigan, 2008).

Apabila organ tersebut rosak, tentu sekali sperma dibµnµh (atau sekurang-kurangnya dilemahkan) dan akhirnya menyebabkan masalah ketidaksuburan (Agarwal, et al., 2005).

Tetapi bukan semua situasi yang terjadi akibat produk ini. Kadangkala genetik DNA memainkan peranan utama, mempengaruhi kualiti air mani (Silva, et al., 2012).

Namun seorang lelaki yang ada masalah kesuburan tidak bermakna mempunyai isu genetik.

Ada banyak cara yang terbukti berkesan dalam merawat isu ini.

Cuma apa-apa ketidaksuburan yang berkaitan dengan buah zak.ar kadangkala tidak boleh diubati, melainkan dengan cara pembenihan beradas (AI), perseny.awaan in vitro (IVF) atau suntikan sperma intracytoplasmc (ICSI).

Walau apa pun, nasihat pakar perubatan mesti diutamakan terlebih dahulu. Kerana situasi masing-masing berbeza, dan kadangkala mungkin tiada masalah fizikal langsung.

RUJUKAN:

Agarwal, A., et al. (2005). Prevention of Oxidative (ditapiskan) (ditapiskan) to Sperm. Journal of Andrology. 26 (6): 654-660.

Balcombe, J. (2014, Disember 11). Yes, Animals Have Feelings (Op-Ed). Live Science.

Castro, J. (2018, Januari 2). Do animals get jealous? Live Science.

Choi, C.Q. (2011, September 14). Infidelity Study Reveals What Men & Women Really Care About. Live Science.

Funnell, R. (2021, Januari 15). Competitive sperm are far more selfish than previously thought. IFL Science.

Lotti, F., & Maggi, M. (2014). Ultrasound of the male (ditapiskan) tract in relation to male (ditapiskan) health. Human Reproduction Update. 21 (1): 56-83.

Silva, L.F., et al. (2012). The effects of male age on sperm analysis by motile sperm organelle morphology examination. Reprod Biol Endocrinol. 10: 19.

Thompson, J., & Bannigan, J. (2008). Cadmium: (ditapiskan) effects of the (ditapiskan) system and the embryo. Reprod Toxicol. 25 (3): 304-315.

Van de Ven, N., et al. (2012). Appraisal patterns of envy and related emotions. Motivation and Emotion. 36, 195-204.

Van Zijl, J. (2021, Februari 5). Sperm cells can be ruthless, some even ‘(ditapiskan’ their competitors. IFL Science.


Ikan Ini Dapat Menghasilkan Spesis Baru Apabila Mengawan

Apabila manusia memilih pasangan yang salah, ia akan berakhir dengan perceraian. Apabila ikan cichlids memilih pasangan yang salah, ia akan menghasilkan spesis baru. Ini bukanlah hasil yang begitu teruk untuk suatu kesilapan yang malang (silap memilih pasangan). Ini juga merupakan salah satu sebab mengapa ikan-ikan ini mempunyai kepelbagaian yang begitu mengkagumkan – mempunyai pelbagai jenis corak, warna, bentuk dan saiz.

Ikan cichlids biasanya ditemui di tasik air tawar Afrika. Ikan ini mempunyai tabiat berjaya mendapatkan pasangan yang salah. Apabila air berada dalam keruh dan penglihatan menjadi kabur, ikan betina secara tidak sengajanya akan membawa gen baru dalam populasinya. Hal ini berlaku apabila tasik mula terbentuk, airnya begitu kerus dan mereka tidak dapat melihat warna dengan baik. Ikan betina pula tidak begitu memilih untuk mendapatkan pasangan untuk persekitaran mereka yang baru.

Pengawanan antara cichlids daripada saliran air yang berbeza telah menghasilkan keturunan yang pelbagai kerana gabungan genetik daripada kedua-dua ibu bapa spesisi tersebut. Penghasilan pelbagai spesis yang baru ini mengambil masa yang begitu singkat.

Pada hari ini, cichlids merupakan kumpulan ikan yang paling pelbagai di atas muka Bumi. Buat masa ini, manusia telah mengenali 2,000 spesis daripada ikan tersebut. Saintis suspek jumlahnya lebih banyak daripada itu. Ketika kajian dibuat di Tasik Mweru sahaja, 40 spesis baru cichlids ditemui. Ketika kali pertama tasik ini dibentuk jutaan tahun yang lalu, tasik ini hanya didiami oleh nenek moyang cichlids dari Congo dan Zambezi. Analisis DNA dibuat dan mendapat ikan spesis baru datang daripada camburan kedua-dua nenek moyang itu. Spesis-spesis baru cichlids dapat beradaptasi dengan kesemua jenis makanan yang ada di tasik. Sesetengahnya memakan larva, sesetenganya memakan plankton atau algae. Sesetengah spesis baru ikan ini merupakan pemangsa dengan mempunyai gigi yang besar.

Banyak cichlids yang hidup pada hari ini baru sahaja berevolusi – bermaksud sekitar sejuta tahun. Sebagai contoh, di Tasik Malawi, lebih daripada 800 spesis baru dilahirkan berasal daripada cichlids yang tinggal di situ 2 juta tahun yang lalu. Cichlids di Tasik Victoria mempunyai lebih daripada 700 spesis baru yang telah lahir dalam tempoh 150,000 tahun. Evolusi yang pesat ini telah melahirkan lebih banyak spesis berbeza yang serasi secara genetik.

RUJUKAN: